
Continetur hoc libello, lector amice, annotatiuncula- 

rum farrago ad scriptores aiiquot Latinos, quorum sin- 

gulos locos ad criticam rationem corrigere tentavi. Si 

forte unam alteramve paginam vel cursim transire 

dignatus eris, non alienum esse videbis me, vel in 

commendationem , vel in excusationem potius, paucis 

consilium exponere, quod in illis coliigendis secutus 

sim. Haud dubie enim miraberis, quare eos potissi- 

mum scriptores a corruptelarum sordibus purgaverim, 

circa quos aliquanto rarius criticorum studia versen- 

tur. Sic habeto, studiorum me cursu forte ad Lati- 

narum literarum monumenta delatum esse, quae Cae- 

sarianis florerent temporibus. In fluibus quum ali- 

quamdiu haererem, praeter cetera illorum temporum 

homines et res, mores et studia, cultum denique 

omnem humanum civilemque propius cognoscere stu- 

debam. Quae etsi per virorum doctorum studia per- 

multis locis ad liquidum explorata sunt, tamen multo- 



VIII 

rum etiam investigationibus latissimum campum offe- 
runt. Legenti autem quoties locus occurrebat, qui 
sententiam vel paulo obscuriorem . vel prorsus impedi- 
tam praebere videbatur, hunc sedulo annotavi , ita 
tamen ut simul criticam facultatem, si qua forte mihi 
inest, eo emendando tentarem. 

Quorsum haec omnia ? inquis. — Quia plurimum esse 
discriminis existimo, utrum aliqua res propositum sit, 
an propositi alterius accessio. Longe sane abest, ut 
criticam artem, in qua tam multi viri docti operam et 
curam ponunt prope omnem, rem subsicivi, ut aiunt, 
operis habendam putem; nunc vero non ipscun petivi. 
Statio mihi, non portus iuit. Quibus monitis aliqua 
spes me tenet, fore ut aculei iudicii tui in libello meo 
diiudicando, si evelii extorqueriqne non possint, paulu- 
lum saltem hebetentur et retundantur. 

Primum omnium L. Annaeum Senecam in manus 
sumpsi. Apud quem quum ingens rerum copia inve- 
niatur ad vitae Romanorum privatae cognitionem per- 
tinentium, tum ad verum omnino eius scripta conven- 
tuum illorum et circulorum ingenium exprimere videntur , 
in quibus viri et feminae nobilissimi, ut de unaquaque 
re, ita de philosophia quoque desultoria quadam levitate 
fabulari magis, quam exquisite et accurate disputare 
solebant Editione utebar , quae a. 1852 F. Haasii cura 

Lipsiae apud Teubnerum prodiit, quae etsi multis rebus 
laude dignissima iure ducitur, tamen non pauca menda 
continere mihi videbatur, quae editorem fugere non 
debuerant, eum dumtaxat, qui sanam rationem rec- 
tumque iudiciuni pluris facit, quam codicum lubricam 
saepe et incertam auctoritatem. Prima quidem lectio 
tam uberem adversariorum dedit proventum ad locos, 
quos emendatione vel maxime indigere opinabar, ut 
satis luculento libello implendo fere sufficere viderentur. 
Non tamen eo processi temeritatis, ut collectam mate- 
riem continuo vulgarem. Immo satius esse duxi Fickerti 
editionem inspicere, in qua tam varias codicum scrip- 
turas, quam coniecturas doctorum annotatas esse scie- 
bam. Tunc iterum vidi aliud esse antiqui scriptoris 
editionem curare, aliud hoc agere, ut quam emendatis- 
sime prodeat in lucem , ac ne Haasium quidem — quod 
pace tanti viri dictum sit — omnem vituperationem 
evitavisse, in quam editorum haud o^iguus numerus 
incidere soleat, qui, etiamsi meliora interdum vident, 
tamen deteriora saepius sequuntur, At simul Fickerti 
editione cognita vano me flEilsoque quodammodo gaudio 
exsultavisse intellexi. Ecce enim, longe maiorem emen- 
dationum partem, quas nimia mei aestimatione , pue- 
riliter sane ductus, me primum fecisse opinatus essem, 
iam olim virorum doctorum soUertia factas esse vidi, 



quamquam prava editorum pertinacia in libros nondum 
receptae erant. Ubi laetissimam messem me facturum 
speraveram, ibi singula velut spica relicta videbam. 
Non tamen haec frustratio a consilio semel suscepto 
deterrere me potuit, nonnulia ad Senecam adversaria 
emittendi. Nam quum meam opinionem tam multis 
locis tot virorum me doctiorum, qui idem viderant, 
auctoritate confirmatam vidissem, levis etiam spes me 
tenebat , fore ut inter miseras prioris copiae reliquias 
aliquid saltem superesset, non ab omni fortasse parte 
improbandum. Quae utinam non plane ad vanum irri- 
tumque redigatur! 

Quaestio autem oriebatur , quo potissimum modo 
propositum peragerem. Ita pro! phiiologia in patria 
nostra languere , fere dixerim , et torpere videtur , ut ne 
ephemerides quidem , in quibus de antiquarum iiterarum 
cognitione atque ratione agatur, vim acquirere possint 
vitalem. Quod ni ita esset, virorum doctorum, qui illas 
edendas curarent, iudicio aliquem studiorum fructum 
committere posses, eosque rogare, ut, si dignus esset, 
qui reciperetur, locum illi concedere veilent. Ut nunc 
res sese habent , proprio Marte agendum est, quod tironi 
utique , qualem ego me fateor , periculosae plenum opus 
aleae haud immerito dixeris. Accedit, quod, etiamsi 
torte commentationem habeas satis amplam, quae in 

ephemerides recipiatur, tamen intra iusti voluminis 
modum ac oircuitum plerumque manet. Cui incommodo 
equidem ita subvenire conatus sum , ut Senecae comites 
adiungerem alios scriptores, quorum locos nonnuUos ali- 
q4iando correxisse mihi visus essem. 

Praemisi igitur L. Annaeum Senecam et, qui fere 

eodem tempore vixit scripsitque, Petronium Arbitrum. 

Quorum scripta, sive ad argumentum, sive ad formam 

respicias, quamquam prorsus inter se disparia sunt et 

dissimilia, hoc tamen commune habent, quod media 

aetate omnium studiosissime in monasteriis lectitata 

sunt. Alter enim summa diligentia tractatus est a viris 

sanctis et severis, in quorum animis rigida Stoicorum 

sapientiae praecepta, cum Christianorum . disciplina mul- 

tis locis optime congruentia, pios sensus excitabant; 

alter eorum potissimum manibus tritus est, qui ad 

voluptates propensiores, lepidi quidem et faceti, sed 

lascivi simul et impudici libelii lectione 'stimulabant 

libidinum impetus. Misere mutilatus et laceratus uter- 

que e monachorum manibus evasit. Ex Senecae libris, 

etsi satis magnam partem mancis et decurtatis, aliqui 

saltem integri manserunt, at Petroniani operis frag- 

menta tantummodo et excerpta aetatem tulerunt, tam 

misere turbata et depravata, ut, quomodo olim cohae- 

serint, saepenumero vix deprehendas, de recta autem 

sententia restituenda multis locis plane desperandum sit. 

Petronium excipit Plinias Minor, cuius Panegyricus, 

quum putidi nescio quid et molesti habeat, tum yero 

Epistulae magnam omnino delectationem afferunt. Le- 

• 

gentibus enim vitae nobilissimorum Romanorum quoti- 
dianae tam dilucide expressam imaginem praebent, ut 
ne spectantibus quidem clarior esset futura. Plinii 
scripta multo meliore quam Petronii habitu a mediae 
aetatis hominibus nobis tradita sunt. Nam, si Panegy- 
rici aliquot particulas excipias, omnia eolida atque in- 
tegra servata sunt et oratio non multa eaque leviora 
omnino menda contraxisse videtur. 

Dialogum de Oratoribus, qui a Tacito scriptus esse 
vulgo fertur, et Suetonii Vitas strictim et cursimattigi 
tantum. Paulo diutius in Historiae Augustae Scripto- 
ribus commoratus sum, non hercle quod ex eonun de- 
scriptionis orationisve genere aliqua delectatione allicie- 
bar, quo quid quaeso aridius et ieiunius excogitari 
potest? Sed hic quoque ad ipsas, quas enarrant, res, 
neque inficetas interdum et cognitione saepe dignissimas, 
in primis animum adverti, ita tamen ut locos, turpi 
mendo obscuratos, obiter notarem. Si quis autem, 
criticae artis me peritior, dedita opera eosdem scrip- 
tores excutere velit, ei patentem campum promitto, in 
quo ingenii acumen et sagacitatem exerceat. 

Agmen claudant Cicero et Caesar, ad quos paucula 
adversaria velut in cumulum addidi. His benignam 
legentium aestimationem vel maxime flagito, quippe 
quae ceteris aliquanto diutius in scriniis latuerint. lam 
eo enim tempore elucubrata sunt, quo fere peregrinus 
atque hospes ad literarum Latinarum studium accederem. 

De via et ratione, quam in adversariis faciendis secutus 
sum , longus esse nolo. Quum non eas semper scriptorum 
editiones ad manum haberem , in quibus variae codicum 
lectiones fideli constantia indicarentur, nescio an multa 
protulerim, reprehensionis ansam iis praebentia , qui 
melioribus praesidiis instructi , ad eosdem scriptores cri- 
tica ratione tractandos se accingant. Nec deerunt, qui 
ob id ipsum frontem contrahant levique me brachio 
obiurgent, quod vel sic antiquorum scriptis purgandis 
manus admovere ausus sim. Satis multi enim homines 
simt, hebetis tardique ingenii, qui a veterum librorum 
scriptura vel transversum unguem discedere verentur, 
^^etiamsi somniculosi vel temulenti librarii incertae manus 
haud dubia interdum vestigia deprehendi possimt ^). 
Alius aliud, ego rectam rationem et integram sensum- 
que communem certiores omnino firmioresque viae duces 



*) Gf. Wattenbach, Anl. z. Lat. Falaeographie p. 83 ^ nbi librarii 
exemplnm citatnr ingenne scilicet profitentis: //Mnltnm male scripsi , 
qnia mnltnm bene bipsi," 

habenda existimo, quam dubiam plerumque et ancipi- 
tera codicum fidem. Et erunt fortasse, qui acriter me 
vituperent, quod tam temere et imprudenter in critica 
versatus sim, ut qualis licti Archetypi antiquitus scrip- 
tura fuerit fere nusquam investigare curarem. Hos 
, reprehensores legere velim, quae Cobetus, carissimus 
praeceptor, praeclare hac de re scripsit (in Hyperidis 
Orationis Funebris recensione p. 26 sqq). Quo facto 
nescio an Archetyporum auctoritatem aliquanto minoris 
aestimaturi sint. 

Quum nec scribere tantum nec tantum legere, sed 
invicem huc et illuc commeare instituissem alterumque 
altero temperare, multum abesse videbis, ut adeandem 
normam direxerim omnia. Interdum fusius quidem et 
latius disputare conatus sum, plerumque vero paucis 
rem absolvi, prout vel ipsa res postulare visa est, vel 
animo morem gerere placuit. Ita factum est, ut sae- 
pius quaestionem singulis verbis moverem magis, quam 
rite et ordine excuterem. Quam ob rem, quin in quo- 
rundam reprehensionem incurram, fere non dubito. Sunt 
enim, sat scio, qui nihil quidquam probare soleant, 
nisi quod minute et concise tractatum, atque anxia 
quadam et morosa subtiiitate elaboratum elucubratumque 
sit. Ego vero, forsitan fallar, molestum verborum an- 
fractum taedium legentibus et fastidium nimis saepe 

aflferre puto. At vehementer interdum vereor, ne exili 
brevitate inductus, adversaria mea ab inepto quodam 
et fastidioso castigatore profecta credas, qui alienas 
opiniones nauci non habeat. Velim autem tibi persua- 
deas, nihil magis me cupere, quam ut a turpis arro- 
gantiae et insolentiae suspicione abhorream, illorumque 
me sententiae assentiii, qui in studiis timorem magis 
homines quam fiduciam decere existiment. 

Quoties commodum visum est, coniecturas, quibus 
alii locum notatum emendare conati sunt, iuxta meam 
commemoravi. Quod si quando neglexi, ne inde quidem 
efQcias, quaeso, me aliorum opiniones prae mea despicere 
et contemnere. Immo vero, si quae ego proferrem , 
aliquam probabilitatem haberent, hoc nihilominus eiu- 
cere putavi, etiamsi aliorum iudicia redarguere super- 
sederem. Saepius autem silentium meum ignorationi 
tribuas velim eorum scriptorum, quibus philologorum 
studia statis temporibus in lucem proferri solent. Quae 
quia, nisi admodum rairo, inspicere non licuit, fieri 
potest, ut, quae ego primum vidisse mihi viderer, 
iam alios ante me non fugerint. Quod verbo monere 
non prorsus supervacaneum esse facile mihi dabis, quum 
homines esse reputaveris pusilli animi et contracti, qui 
sua scrinia compilata esse clamitent, si cui forte idem 
qaod ipsis in mentem inciderit. 

lUud extremum est, mi lector! ut asseverem tibi, ne 
minimam quidem spem me fovere, omnibus emenda- 
tionibus album te esse calculum adiecturum. Etsi enim 
haud exiguus locorum numerus est, in quibus corrigen- 
dis criticam facultatem expertussum, tamen, quid verus 
et sincerus literatus iudex praestare debeat, adhuc per 
caliginem video. Itaque fieri poterit, ut nonnulla depre- 
hendas, in quibus vel toto coelo erraverim, velquae me 
ut mea fefellerint. Sit ita. Dummodo interdum saltem 
rem acu me tetigisse agnoveris, mihi satis superque erit. 

Longiore praefatione te obtundere nolo. Si enim plura 
fabularer, magnopere verendum esset, ne ea ipsa, ad 
libelli mensuram comparata, iustum modum excederet. 

Scribebam Daventriae, ipsis Idibas Aprilibns a. 1870. 



L. ANNAEUS SENECA. 



DIALOGORUM LIBER I , S. DE PROVIDENTIA.') 

G. 4, 15: NvUa [Germanis] domicUia^ n%Mae- 
que sedes sunt , nisi quas lassitudo in diem posuit , 
vilis et hic quaerendus manu victus , horrenda 
iniquitas codi , intecta corpora, — Pro hic quaerendus 
corrige acquirendus. Acquirendi verbmn saepissime 
valet multo labore aliquid parare. Gf. Tac. Ann. 12, 
21; 15, 37; 16, 17; Hist. 1, 17. 

G, 6, 9 : ipsum iUud qu^d vocatur mori, . . hrevius 
est , quam ut sentiri tanta velocitas possit : sive 
fauces nodus elisit , sive spiramentum aquxi prae" 
clusit , sive in caput lapsos subiacentis soli duritia 
comminuit^ sive haustu^ ignis cursum animae remean~ 
tis interscidit cett. — Nusquam legere me memini , 
aliquem ignis haustu mortem sibi conscivisse. Sed 
satis superque notum est, sanguinem taurorum, quia, 
ut Plinius (H. N. 11, 90) ait, celerrime coeat atque 
durescat , pestiferum potu babitum esse , eiusque 
haustu et Psammenitum (Herod. DI, 15) et Themis- 



L. Annaei Senecae opera ed. F. Haase, Lipsiae 1852. 



toclem (Arist. Eq, 84, Cic. Brut. 11, 43) vitamsuam 
finivisse antiquitus esse creditum. Quae cum ita sint^ 
corrigendum existimo : sive haustiis sanguinis cursum 
animae remeantis interscidit» 



DIALOG. LIB. II S. DE CONSTANTIA SAPIENTIS. 

C. 18, 1: C. Caesar inter cetera vitia^ quibus ahunda- 
hat^ contumeliosus mirahiliter ferehatur omnes aliqua 
nota feriendo^ ipse materia risus henignissima. — Lec- 
tionem dedi, quae teste Gronovio in Codd. invenitur. 
Ipse Gronovius recepit ex libris Erasmi et Lipsianis: 
omnihus aliqua nota ferieixdis^ quod Latinius dictum 
putavit pro vulgari omnes feriendo. Minime placet 
haec emendatio. Praeterquam enim quod omnibus 
pro omnes nimis audacter substitutum puto , locutio 
contumeliosus mirahiliter ferebatur pro valde contu" 
meliosus dicehaturB, Senecae scribendi genere abhorret. 
Haasius edidit: ferehatur omnis aliqua nota feriendi. 
Quam lectionem extra meum saltem cadere intellectum 
candide confiteor. Potius crediderim , Senecam scrip- 

sisse : C. Caesar contumeliosus , mirahiliter 

furehat in omnes aliqua nota feriendos, ipse materia 
risus henignissima. Cui lectioni quam maxime favere 
mihi videntur, quae deinceps in hoc Cap. leguntur. 



DIALOG. III S. DE IRA LIB. 1. 

C. 1, 7 : Nec ignoro ceteros quoque adfectus vix 
occultari, lihidinem metumque et audaciam dare sui 



signa et posse praenosci , neque enim uUa vehementior 
vntra cogitatio , quae nihil moveat in vvltu* — Facile 
apparet, restituendum esse concitatio i. e. commotio. 

C, 2,1: lam vero si effectus [irae] damnaque 
intueri vdis , nuUa pestis humano generi pluris 
stetit, Videbis caedes ac venena et reorum mutuas 
sordes et urbium clades et totarum exitia gentium 
cett, — V. mutuas satis abdurdom milii h. 1. videtur- 
Nihil aliud notare potest nisi sordidam vestem^ qua 
rei scilicet se invicem induebant; quo quid quaeso 
ineptius excogitari potest. Equidem moestas prae- 
tulerim coll. Prop. 3, 4, 13; Senec. Oed. 2. 

C. 4, 3: Qiuiedam [irae sunt] in verborum malc" 
dictorumque am^ritudinem effusae , quaedam ultra 
querelas et adversationes non exeunt, — Adversatio 
praeter L'l. nusquam legitur; lexicis fidem si habeas, 
idem notat, quod concertatio s. iurgium. Neque du- 
bium est , quin eiusmodi voc. sententia fiagitet. Yide 
autem, an non adversationes ex altercationes depra- 
yatum sit. 

C. 10 , 1 : Ideo numquam adsumet ratio in adiu- 
torium inprovidos et violentos impetus , apud quos 
nihil ipsa auctoritatis habeat . . . . , nisi pares illis 
similesque opposueris^ ut irae metum , inertiae iram^ 
timori cupiditatem, — Miror editores nondum vidisse 
in inertiaeiram latere inertiae industriam , quod 
sententia fiagitat. Inspicias quaeso proxime sequentia: 
quatiatur necesse est fluctueturque , , . qui fortis. esse 
nisi irascitur non potest^ industrius nisi cupit^ quietus 
nisi timet, 

C. 16 , 5 : Itaque , etsi perversa induenda magi- 
stratui vestis et convocanda classico concio est , pro^ 



cedqm in tribunal non furens nec infestus^ sed voltu 
legis et iUa sollemnia verha leni magis gravique 
quam rabida voce concipiam, — Non intellego voltu 
legis, Estne yoltu legitimo , an yoltu, qualem magi- 
stratum decet? Si hoc recte, qualis quaeso est? 
Haereo. Ad leyem correctionem recurrendum yidetur 
Promittit ni fallor; se placido yultu yerba soUemnia 
concepturum coll. 19 , 2 : [iudicis] tum maxime 
placidus esse debet et in statu voltus , cum magna 
pronuntiat, Corrige ergo voltu lenis, Pkundus et 
lenis prorsus idem yalent et yulgo uno tenore usur- 
pantur et ab aliis et ab ipso Seneca. Gf. Dial. 
y. 5. 1. Deinde yero pro leni haud inepte lenta 
substitueris. 

G. 20 , 7 : Terribilia enim esse vt tumultuosa et 
exitiosa possunt : magnituninem quidem , cuius fir- 
mamentum rohurque honitas est, non^hahehunt. ceterum 
sermone^ conatu et omni extra paratu facient mag" 
nitudinis fidem. — Pro conatu substituendum yidetur 
omatu. 



DIALOG. LIB. V S. DE IRA LIB. III. 

C. 8, 7: Difficilis quoque et indomitanaturahlan' 
dientem feret : nihil asperum territumque palpanti 
est. ~ Pro territumque fuere qui tetrumque mallent. 
Utrumque yero displicet. Corrige horridumque et 
sanam , credo , lectionem habebis. 

Eod. cap. § 2 legitur: impudicorum coetus fortem 
quoque et si liceat virum emoUiit. — Vy. si liceat quia 
omni sensu careant, fuere qui sUiceum i. e. durum 
correxerint. Aureum certe yocabulum, si contextus 



rationem habes , sed quod translata significatione non 
nisi apud Laeyimu legebatur^ quam ob rem A. Gellio 
(19, 7, 10) interpretatione egere yisum est. Equidem , 
paulo, fateor, audacius, solidum scribendum conicio. 
C. 33 , 1 : propter [pecuniam] uxorum marito^ 
rumque noctes strepunt litibus et tribunalia magi" 
stratuum premit turba , reges saeviunt rapiuntque 
et civitates .... evertunt, — Corrige rdbiuntque coll. 
Ep. 92 , 16 : Videbis eosdem intra exiguum tempus 
acernme ridere et acerrime rahere i. e. furere. 



DIAL. VI S. AD MARCIAM DE CONSOLATIONE. 

C. 1, 2 : m^rtem A. Cremutii Cordi parentis tui 
quantum poteras^ inhibuisti : postquam tibi adparuit 
inter Seianianos satellites illam unam patere servi" 
tutis fugam , non favisti consilio eius , sed dedisti 
manus victa fudistique lacrimas. palam et gemitus 
devorasti quidem , non tamen hilari fronte texisti et 
hoc illo seculo , quo magna pietas erat nihil impie 
facere. — OflFendunt vv. palam et gemitus devorasti 
quidem , nam non potes non rogare : quid ergo 
Marcia devoravit, i. e. abscondit et intra se conti- 
nuit, praeter gemitus? Et responsum, credo, frustra 
quaeris. Possis conicere scribendum esse fudistique 
lacrimas palam. et gemitus cett.^ at talem luctus 
ostentationem Marciae imputare nolim, cum praeser- 
tim gemitus devoraverit. Potius crediderim palam 
spuriam vocem esse , Senecam re vera* scripsisse : 
planctua et gemitus devorasti quidetn. Cumparentis, 
ita scribit, consilium mutare non potuisses, summisso 



sedatoque animo dolori indalsisti, abstinuisti quidem 
a luctus ostentatione , sed non , quod fere fieri solet 
liac aetate^ impietatis plena, hilari fronte luctum 
texisti. Gemitus et planctus uno tenore usurpata 
invenies a Tac. Ann. I, 14; Senec. Troad. 902. 

C. 1, 3 : ingenium patris ... in visum hominum 
reduxisti et a vera illum vindicasti morte oc resti- 
tuisti in puhlica monumenta Itbros , qtws vir ille 
fortissimus sanguine suo scripserat* Optime meruisti 
de Romanis studiis , rruigna illorum pars arserat, 
optime de posteris, ad quos veniet incorrupta rerum 
pdes. — Offendunt verba magna illorum pars arserat, 
Scilicet arserat magna pars studiorum Bomanorum! 
At, inquit, studia tropice hic scriptum est pro literae^ 
quae magnam fecerunt iacturam Cremutii Cordi scriptis 
abolitis, quae per Aediles cremanda Patres censuisse 
Tacitus (Ann. IV, 35) docet. Fac revera studiis h. 1. 
significari lUeras at minime arserant Cordi libri, nedum 
pars illorum, nam idem Tacitus auctor est, eos mansisse 
occultatos , quod confirmatur Suetonii (Calig. 16) et 
Dionis Cassii (57, 24) testimonio. Apage ergo inep- 
tias! Scripsit Seneca optime meruisti de Romanis 
studiis , magna illorum pars erat ; i. e. optime me- 
ruisti de Bomanorum literarum studiis , in quibus 
primarium Cordus locum obtinebat. Cf. 18 , 7 : et 
spectator et ipse pars magna conantium ; 2 , 5 : 
carmina . . . aliosque studiorum honores reiecit, 

C. 1 , 8 : volnerum . . . sanitas facilis est , dum a 
sanguine recentia sunt, — Lege : sanatio. 

C. 4, 2: [lulia Augusta] in primo fervore^ cum 
m^axime inpatientes ferocesque sunt miseriae , con^ 
sclareo philosopho viri sui praebuit. — Haasius edidit 



consoiatori se Areo .... praehuit. Quod nesek) on 
nimis audacter correotmn sit, certe ambigutun quo- 
dammodo sensum praebet. Potius Senecam scripsisse 
eiistimaverim consolari se Areo . . , prasbuit Verbi 
praebere c. inf. argentea latinitatis aetate frequens 
usus est. 

G. 6 , 2 : si sors inmota et in aetemum fixa nuUa 
miseria mutatur et mors renuit quicquid ahstulit ^ 
desinat dolor^ qui perit. — Vide sis an non retinet 
emendatior et sanior lectio sit. 

C. 8, 2 : Manet quidem tibi , Marcia , etiam nunc 
ingens tristitia . . . non iUa concitata , qualis in illa 
fuit^ sed pertinax et obstinata. lam olim editores 
vitiosum esse viderunt illa, Gronovius satis temere 
initio edidit. Corrigere , opinor , debuerat qualis in 
luLia fuit coU. quae teguntur c. 4. 

C. 18, 5 [Oflferent se oculis tuis] adiuta fructu 
seges et arbusta sine cultore feritatis» — Miror Haasium 
ineptam lectionem fructu recepisse. lam editionem 
Gronov. habere video, quod unice verum mihi videtur 
cultu, Sed ne arbusta quidem ferendum puto. Num- 
quam enim fieri potest , ut seges et arbusta recte 
inter se opponantur. Quid re vera scribendum sit 
docet locus in Dial. VII, 9, 2 : Sicut in arvo , quod 
segeti proscissum est , aliqui fiores internascuntur , 
non tamen huic herbulae , quamvis delectet ocvlos , 
tantum operis insumptum est. Corrige igitur adiuta 
cultu seges et herbula^ sine cultore feritatis. Q|io 
facto quod in Haasii editione legitur , fer\i^itatis 
vitiosum esse videbis. 

C. 26 , 4 : Quid dicam^ nvUa hic arma n^utuis 
furere conpursibus . . , nihit in gh^curOj^ detepta^ ^^- 

tes et aperta praecordia et in piibUco medioque vi- 
tam et omnis aevi prospectum venientiumque? — 
Qui habet omnis aevi prospectum, et ^enientia, 
opinor , praevidet. Beicienda ergo erit spuria vox 
venientiumque, Nec magis placet quod nonnulli de- 
derunt eventumque. Nisi quid melius , scientiamque 
propono. 



DIALOG. LIB. VII , S. AD GALUONEM , DE VITA BEATA. 

C. 17, 2 Qu^re cultius rus tibi est, quam naturalis 
vsus desiderat^ cur non ad praescriptum tuum 
coenas? cur tihi nitidior supellex est? cur apud te 
vinum aetate tua vetustius hihitur? cur arvum dis" 
ponitur? cur arhores nihil praeter umhram daturae 
conservantur? — Pieri non posse existimo , ut rus h. 1. 
probetur. Absurdum enim est , inter eas res , quae 
luxuria depravantur, primo loco cultius rus comme- 
morari, cum praesertim deinceps arvi dispositi expressa 
mentio facta sit. Haud dubium igitur est , quin 
iterum librarii cuiusdam calami lapsus in culpa sit. 
Vide quaeso , an non Seneca scripserit : Quare 
cultius corpm tihi est, quam naturalis usus desiderat. 
Facillime opinor CPVS in EVS depravari potuit. 

C. 22, 1 : Quid autem duhii est^ quin haec maior 
materia sapienti viro sit animum explicandi suum 
in divitiis quam in paupertate ? cum in hac unum 
genus virtutis sit non inclinari nec deprimi , in di- 
vitiis et temperantia et liheralitas et diligentia et 
dispositio et magnifieentia campum haheat paten- 
tem. . Quicunque paulo propius ad scriptoris volun- 



tatem aocesserit, &cile opinor videbit munificentia 
corrigendiim esse. 

DIALOG. LIB. IX S. DE TRANQUILUTATE ANIMI. 

C. 2 , 1 : Quaero mehercules iam dudum , Serene , 
ipse tacitus cui talem affectum animi similem putem : 
nec ulli propius admoverim exemplo quam eorum 
qui ex longa et gravi valitudine expliciti motiun- 
culis levibusque interim offensis perstringuntur et^ 
cum reliquias effugerunt^ suspicionibus tamen in- 
quietantur medicisque iam sani manum porrigunt. — 
Reliquias valitudinis eJBFagere num recte Latine dici 
possit non satis scio; dubito tantum. Sed haud 
dubitanter aflSrmaverim eum, qui motiunculis levi- 
busque oflfensis interim perstringatur , nondum vale- 
tudinis reliquiis liberatum esse. Is vero quamquam 
non pristinam sanitatem receptus est, tamen non 
amplius vitae timet. Quae quum ita sint, non 
RELIQVIAS nostrum, sed PERICVLA scripsisse 
suspicor. 

C. 10, 4: Exiguae saepe areae in multos usus 
descrihentis arte patuerunt et quamvis angustum 
pedem dispositio fecit habitahilem. — Pedem qui h. 1. 
tuentur, pedem areae intelligendum esse contendunt. 
Pedem vero translate dici posse pro arto aliquo spatio 
minime credo; si autem potest, angustum prorsus 
insulse ad pedem additum videtur. Ni fallor legere 
praestat quamvis angustam sedem. 

DIALOG. LIB. X S. DE BREVITATE VITAE. 

G. 3 , 2 : Agedum , ad conputationem aetatem iuam 
revoca. dic , quantum ex isto tempore creditor , quan" 
tum amica, quantum rex^ quantum cliens dbstulerit ^ 
quantum lis uxoria^ quantum servorum coercitio^ 
quantum officiosa per urbem discursatio. — Regis i. e. 
pafaroni Tel amici potentis commemorationem quomi- 
nns ab ip8o Seneca &ctam esse credam obstat, quod 
inter eas res, quae occupati hominis tempus con- 
sumant, deinceps enumeratur officiosa per urbem 
discursatio. Quo modo enim rex nmltum temporis 
auferre dici poiuit? Quia cliens, per urbem discur^ 
sans cotidie mane salutationis officium ei praestare 
deberet. Parum dubito, quin rex librario debeatur, 
ipse autem Seneca scripserit reus coU. 7, 7: iUe 
reus quot dies abstulit? cett, 

C. 9, 2: Clamat ecce maximus vates et velut 
divino ore instinctus salutare carmen canit: 

optima quaeque dies miseris mortalibus aevi 

prima fugit, 

Iterum liic locum habemus, quales aliquot iam 
annotavi et annotabo in sequentibus, cuius sententia 
interiit, quia pauculae literae librariorum neglegentia 
interciderunt. Yates enim divino ore instingui nuUo 
modo, opinor, potest, sed instinguitur divino far ore, 
Hoc igitur restituas velim coll. Gic. de Diy. 1,2, 
31 et 37. 

G. 12, 3: Quid^ illos otiosos vocas^ quibus apud 
tonsorem multae horae transmittuntur j dum decer- 
pitur , si quid proxitna nocte succrevit , dum de sin^ 
gulis capillis in consilium itur^ dum aut disiecta 

coma restituitur aut deficiens hinc atque Uline in 
frontem compellitur? quomodo irascuntur si tonsor 
patUo neglegentior fuit , tamquam virum tanderet ? ^ 
Yel semel haec legere sufficit , ut intellegas yitioaum 
esse h. 1. virum. Gorreotio autem fimiia est. S^eiiim 
belli illi homuneuli irascuntur, si tonsor ita negle- 
genter officio suo functus sit , ut diceres , eum opina- 
tum esse se non homini, sed ovi operam navare, 
neque capiUum se, sed viUum tondere. 

C. 14, 4: qvxim multi hestema crapula semisom^ 
nes et grave^^ illis miseria suum somnum rumpent^ 
ibus, ut alienum exspectent^ vix adlevatis labris 
insusurratum mUlies nomen oscitatione superbissima 
reddent? — Etiam h. 1. vocem mihi deprehendiase 
yideor somniantis librarii culpa decurtatam et muti- 
lam. Qui enim quaeso fieri potest ut aliquis oscitet , 
et tamen yix labra adlevet? Apage ineptias, et 
ocius Senecae, quod re vera scripsit, palpehris resti- 
tue. Etenim superbus patronus ne semel quidem 
misellum clientulum aspicere dignatur. 



DiALOG. LIB. Xil S. AD HELVIAM MATREM, 
DE CONSOLATIONE. 

C. 7,9: Transierunt deinde Ligures in [hanc 
insulam], transierunt et Hispani, quod ex simUitu- 
dine ritus adparet: eadem enim tegmenta capitum 
idemque genus calciamenti, quod Cantabris est. — 
Facillime apparet ritus Yocem spuriam esse et mu- 
tilam. Simplex autem emendatio est. Si enim yes- 
titus correxeris, loci sententia in integrum restituta 
erit. 

Prorsus simili vitio laborat locus eiusd. Dial. 17, 
1 : Scio rem non esse in nostra potestate nec ullum 
adfectum servire , minime vero eum , qui ex dolore 
nascitur, — Sententia satis aperte docet scio dolorem 
non esse olim scriptum fuisse. 



DE CLEMENTIA. 

1,1,3: In hac tanta facultate rerum non ira 
me ad iniqua supplicia conpulit , non iuvenilis m- 
petus. . . non ipsa ostentandae per terrores potentiae 
dira , sed frequens magnis imperiis gloria. — Vitio 
haec verba laborare videntur, nisi forte quis rite 
explicare possit, qualis sit gloria dira ostentandae 
potentiae. Suspicor dirased lectionem esse misere 
mutilatam yv. SkYiditassed. Omnia saltem recte pro- 
cedunt, si scripseris non ipsa ostentandae per ter^ 
rores potentiae ayiditas , sed frequens magnis imperiis 
gloria. 

C. 8 , 2 : Quam multa tihi non licent , quae nobis 
heneficio tuo licent? Possum in qualihet parte urhis 
solus incedere sine timore^ quamvis nullus sequatur 
comes , nullus sit domi , nullus ad latus gladius : 
Tibi in tua pace armato vivendum est. — Pro pace 
arce substituendum esse facile tibi persuadebis, quum 
tam praecedentia accurate perlegeris , quam quae 
proxime sequuntur: Aherrarea fortuna tuanonpotes. 
ohsidet te et quocunque descenderis magno adparatu 
sequitur, 

Eod. cap. § 4: Multa contra te lux est. omnium 
in istam conversi oculi sunt. — Corrigendum est 
multa circa te lux est. 

C. 12, 5: Temperatus enim timor cohibet animos 

Sic feras lineae et pinnae clusas continent, — 

Lineae pinnis distinctae non continent credo feras 
quia ab illa cluduntur, sed quia eluduntur, Scribe 
ergo elusas, cf. Dial. IV, 11, 5 et 6. 



DE BENEFICIIS. 



I, 9, 3: Rusticus,, inhumanus ac mali moris et 
inter matronas ahominanda condicio est, si quis 
coniugem suam in sella prostare vetuit^ — Omnino in 
cella legendum est. . De qua correctione quicunque 
dubitat, is inspiciat quaeso luvenalis Sat. VI. 121 
sqq. Petronii Sat. 8. 

n, 10, 4: Non nego, quotiens patitur res^ per^ 
cipiendum gaudium ex accipientis voluntate, — Immo 
vero voluptate^ cf. 24, 2: Nam qui neglegens est in 
accipiendo , cum omne heneficium recens placeat , 
quid faciet^ cum prima eius voluptas refrixerit? 

C. 14, 3: Exorari in perniciem rogantium saeva 
honitas est, — Sententia aperte flagitare mihi vide- 
tur ut pro saeva legatur scaeva^ i. e. stulta et 
stolida, cf. Gell. 12, 13: scaevus profecto et caecus 
animi forem^ si cett, 

Eod. cap. deinceps legitur: Pecuniam non daho 
quam numeraturum adulterae sciam , ne in societate 
turpis facti aut consilii inveniar, — Si recte gram- 
maticam memoria teneo numeratum iri corrigen- 
dum est. 

IV, 6, 6: Insita sunt nohis omnium aetatwm 
omniumqne artium semina magisterque ex occtdto 

deiAs proditcit ingenia. — Bectius ni fallor ingenita 
scribes. 

C. 21, 6: [Bona voluntas] prodest et in ecuLeo^ 
prodest et in igne , qui si singrdis memhris admovea^ 
tur et paulatim vivum corpus circumeat^ licet ipsum 
cor plenum bona conscientia stiUet: placehit iUi ignis 
per quem hona fides conlucehit. — Non intellego quid 
sit cor stillans. Subaudiendum , inquit, sanguine; 
at scire cupio, qui fieri possit, ut cor humanum 
igne admoto sanguine stillet. Si cum Fickertio pro 
cor nonnuUorum codd. lectionem corpusrecipis, nihil, 
opinor, proficies. Sed rectam omnino et sanam ha- 
bebis sententiam si mecum pro stillet nstilet scrip- 
seris. 

C. 28 , 1 : »Di quoque , inquit , multa ingratis 
trihuunty Sed illa honis paraverunt: contingunt 
etiam malisj quia separari non possunt. Satius est 
autem prodesse etiam malis propter honos quam 
honis deesse propter malos. Ita quae refers diem^ 
solem^ hiemis aestatisque cursus et media veris 

autumnique temperamenta pro universis in- 

venerunt. — Respondet h. 1. scriptor iis, quae inter- 
locutorem suum obicientem facit 26, 1: »Si deos... 
imitaris^ da et ingratis heneficia: nam et sceleratis 
sol oritur^ et piratis patent marla.^' In hoc ipso 
responso autem v. solem vitiosum existimo. Seneca 
sine dubio noctem scripsit. 

C. 29, 1: »Ergo, inquit^ nec consilium deliheranti 
dahis ingrato nec aquam haurire permittes? nec 
viam erranti monstrahis ingrato? an" cett. — Qui 
vel semel haec legerit, mecum certe faciet, quum 
post haurire sitienti excidisse contendo. 

VI, 3, 2: B>upti3 totiens adflnitatis^ amicitiae, 
collegii foederibus inter contendentes duos terrarum 
orhis elisus est — Praetulerim divisus est. Cf. Nat. 
Quaest. I , prol. 8 : hoc est illud punctum , quod inter 
tot gentes ferro et igne dividitur, 

C. 38 , 3 : Miles hellum optat , si gloriam. agrlcO" 
lam annonae caritas erigit. eloquentiae pretium 
eJtceptat litium numerus. — Varie hic locus tentatus 
est a viris doctis , quorum fere nemo non vidit 
exceptat spuriam vocem esse. E coniecturis autem, 
quibus vitium sanare conati sunt, nulla satis placet. 
Omnium proxime ad scriptoris sententiam Bentleius 
accessisse videtur^ qui (ad Hor. Carm. 1, 34, 13) 
edDaltat emendandum ratus est. Sed exaltare pretium 
dubito an apud quemquam scriptorem invenias. Me- 
decina petenda videtur ex loco, qui legitur lib. VII 
de Benef. 9, 3: Video istic crystallina^ quofiim 
accendit fragilitas pretium. Analogiam secutus haud 
inepte conicere possis loco, quem supra annotavi, 
Senecam excltat scripsisse , quoniam eacitare fere 
eandem vim habet quam accendere , ubi de igne 
sermo est , cf. Caes. B. G. VII , 24 ; luv. Sat. III , 
262. Quum vero etiam excitare pretium sine exem- 
plo sit, nescio an rectius tutiusque et h. I. accendit 
restituatur. 



NATURALES QUAESTIONES. 

Lib. I, prol. 4: Equidem tunc naturae rerum 
gratias ago, cum illam non ah hac parte video quae 
publica est, sed cum secretiora eius intravi, cum 
disco quae tmhersi materia sit Nisi ad 

haec admitterer non fuerat nasci. Necesse videtur 
ut corrigamus non fuerat tanti nasc.i. Quod facilius 
concedet, qui quam saepe noster locutione est tanti 
usus sit reputat. 

0. 1, 13: In magna .tempestate adparere quasi 
stellae solent velo insidentes, — Malim malo. Ni 
enim omnia fallunt in malo ignis S. Elmi, qui 
hodie vocatur, non in velo apparere solet. Cf. Auct. 
Bell. Afr. 47, 6. 

C. 3, 12: Illvd duhium esse nulli potest^ quin 
arcus imago solis sit roscida et cava nuhe concep- 

ta Saepe talis nuhes a latere solis est nec 

arcum efficit^ quia non ex recto imaginem trahit. 
Varietas autem non oh aliam causam fit^ quam 
quia pars coloris sole est sparsa in nuhe illa. — 
Haasius haec verba misere corrupta emendare sibi 
visus est supplendo post sparsa pars. Quod probare 
nequeo. Minime enim pars coloris arcus sole (h. e. 
solis fulgore) est. sparsa, sed ut legitur § 14: duae 
causae sunt arcus, sol nubesque. Et sol igitur et 
nubes arcus coloris pariter causae sunt. Quam ob 
rem corrigendum est quia pars coloris in sole est ^ 
pars in nuhe. 

n, 29, 1 hoc agit S. ut tonitrus originem et 
naturam enarret; natura, ita scribit, aptus est aer 
ad voces. quidni? cum vox nihil aliud sit quam 
ictus aer. dehent ergo nuhes utrimque inseri et cavae 
et intentae. — V. inseri h. 1. ferri nequit, quia fere 
de iis dicitur, quae sedate et placide coniunguntur 
et miscentur. At, ut est. c. 28, 1: non tantum ire 
nubes oportet^ sed agi magna vi et procellosa^ ut 
tonitrus sonus edatur; corrige ergo inferri. 

C. 49, 1 enumerantar falgurum nomina, qualia 
a Caecinna posita essent; inter haec commemorantnr 
pestifera^ quae mortem exiliumque portendunt, - — 
Aut equidem fallor, aut exitiumque corrigi oportet. 

in, prol. 6: Quemadmodum Hannibal superiecerit 
Alpes scribunt. quemadmodum confirmatum Hispaniae 
cladihus bellum Italiae inopinatus intulerit fractis' 
que rehus et post Carthaginem pertinax reges perer- 
raverit ducem promittens, exercitum petens, — Suspi- 
cor antiquitus scriptum fiiisse et post Carthaginem 
perditam pertinax , alterum autem vocabulum ob 
sequentis similitudinem librarii socordia interiisse. 

C. 5 , 1 : Quidam iudicant terram quicquid aqua- 
rum emisit rursus accipere et oh hoc nec maria 
crescere^ quia quod influxit non in suum vertunt^ 
sed protinus reddunt, — En iterum locum habes , qui 
vocabulo exciso corruptus videtur. Vide sis, annon 
in usum suum restituendum sit. 

IV. 2, 10: Nilus .... adeo nihil exedit nec abra- 
dit^ ut contra adidat vires nimiumque in eo sit, 
quod solum temperat. — Haec omni sensu carere 
^emo, opinor, non videt. Noli, quaeso, quidquam 
credere viris doctis, qui non nimiumque sed mini- 
mumque Senecam scripsisse persuadere tibi conantur. 
Vide potius, an non fimumque vera lectio sit. 

C. 11, 3 : Pilae proprietas est cum aequalitate 
quadam rotunditas. aequalitatem autem accipe hanc^ 
quam vides in lusoria pila. non multum illi commis- 
surae et rimae earum nocent^ quo minus par sibi 
ab omni parte dicatur. — Scire cupio a viris doctis , 
qui a codicum auctoritate vel transversum unguem 
discedere verentur, quid faciamus h. 1. v. earum. 

3 

In qua quum equidem haeream ad coniecturam 
recurri. Ipsum Senecam corii scripsisse existimo, at 
somniculoso cuidam librario librum , a quo suum exem- 
plar describeret, earu exhibere perperam visum esse. 
Pilas autem de corii segminibus inter se consutis factas 
esse, lana vel setis vel plumis etiam refertis, ad- 
modum probabile est. 

VI, 2, 8: Quid habeo quod querar^ si rerum 
natura me rion vult iacere ignohili leto, — Corrige 
tradere coll. Cic. de Leg. 11, 9, 22: hos leto datos 
divos hdbento. 

G. 7 , 8 postquam de variis aquarum generibus 
disseruit , per terrae superficiem decurrentium , addit : 
omnis aquarum et intra terram natura faciesque 
est, lllic quoque aliae vasto cursu deferuntur et in 
jyraeceps volutae cadunt, aliae cett, — Obscura haec 
sunt et recto sensu destituta, nisi pro omnis repo- 
sueris similis, 

C. 13, 6: Vices deinde huius yugnae sunt: defit 
calori congregatio ac rursus eruptio, tunc frigora 
compescuntur et succedunt mox futura potentiora, 
dum alterna vis cursat et ultro citroque spiritus 
commeat^ terra concutitur, — Sententia requirit ni 
fallor dum altema vice cursant, 

C. 26 , 3 : Sed movetur et Aegyptus et Delos , 
quam Vergilius stare iussit: 

^immotamque coli dedit et contemnere ventos,^ 
hanc philosophi quoque , credula natio , dixerunt 
non moveri auctore Pindaro, — Corruptus hic locus 
est. Seneca philosophos, quos summa admiratione 
et veneratione semper et ubique prosequitur, con- 
temptim scilicet credulam nationem dixit. Credat 

ludaeus Apella. Qui autem nostrum vel semel 
atque iterum attigerit, eum non fugerit, opinor, 
quam acriter saepe invehat in historicos. Sic N. 
Q. I, 11, 2 et in, praef. 5 — 7 eorum inutilia 
studia reprehenduntur, N. Q. IV, 3, 1 totam ecrum 
nationem mendacem vocat. Quid universe de iis 
senserit non aliunde melius cognosci potest quam 
ex N. Q. Vn, 16, 1: Quidam [historici] incredi- 
hilium relatu commendationem parant et lectorem 
aliud actuvum^ si per cotidiana duceretur^ miraculo 
excitant, quidam creduli^ qUidam neglegentes sunt. 
Vides igitur eum historicos non leviter credulitatis 
arguere. Idem sine dubio fecit hoc quem notavi loco. 
Quamobrem vel invita codicum auctoritate corrigere 
velim : hanc historici quoque , credula natio , dixerunt 
non moveri, Tunc demum intelleges, quare in pro- 
xime sequentibus non philosopti nominati sint, sed 
historicoram nobile par Thucydides et Callisthenes , 
quippe quorum relata quodammodo a vulgo discesserint. 
C. 27 , 2. Diximus solere post magnos terrarum 
motus pestilentiam fieri^ nec id mirum est. multa 
etiim mortifera in alto latent : aer ipse^ qui vel 
terrarum culpa vel pigritia et aeterna nocte torpes- 
cit^ gravis haurientihus est vel corruptus internorum 
ignium vitio^ cum est longo situ emissus^ purum 
hunc liquidumque maculat ac polluit insuetumque 
ducentihus spiritum adfert nova genera morhorum. — 
Haec non satis intellego. Emendare hoc modo locum 
conatus sum; num recte, videant me acutiores: aer 
ipse^ qui vel terrarum culpa vel pigritia sua £t 
aeterna nocte torpescit^ gravis haurientihus est^ vel^ 
corruptus infernorum ignium vitio cum est et longo 

situ emisaus^ purum hunc liquidumque maculat ac 
polluit, per insuetumque ducentihus spiritum adfert 
nova genera morborum. IUustrantur haec iis, quae 
leguntur c. 28 , 2 : [Hic spiritus] uhi per secula 
conditus tenebris ac tristitia loci crevit in vitium^ 
ipsa ingravescit mora^ peior quo segnior. cum exi- 
tum nactus est, aetemum illud umbrosi frigoris 
malum et inferam noctem volvit ac regionis nostrae 
aera . infuscat . . . Tunc etiam iUe spiritus purior 
transit in noxam: inde subitae continuaeque mortes 
et monstrosa genera morborum ut ex novis orta 
causis. 

Vn, 17, 1: Apollonius Myndius , , ait , .- cometen 
non unum ex multis erraticis effici, sed multos 
cometas erraticos esse. Non est, inquit, species 
falsa nec duarum stellarum confinio ignis extentus, 
sed proprium sidus cometes est sicut solis ac lunae. 
Talis illi forma est^ non in rotundum restricta, sed 
procerior et in longum producta. — Nonnulli edito- 
res correxerunt nihil illi forma est; quo iure nescio. 
Mihi longe praestare videtur: At alia illi forma 
est i. e. atque solis et lunae sideri. 

C. 27 , 1 : Dic tu mihi . . . , quare luna dissimil- 
limum soli lumen accipiat , cum accipiat . a sole. — 
Prius accij^iaf vitiosum est; sententia ea?/ii6ea^ flagitat. 

Eod. cap. 6: Cometas [natura] non frequenter 
ostendit, adtribuit illis alium locum^ alia tempora, 
dissimiles ceteris motus: voluit et his magnitvdinem 
operis sui colere^ quorum formosior facies est, quam 
ut fortuitam putes. — Pro colere scribendun» esse 
edere haud dubitanter affirmare ausim. 

Ibid. 30 , 2 : Nec miremur tam tarde erui , quae 

tam alte iacent , . . . . dico [cometas] non fortuitos 
esse igneSj sed intextos mundo^ quos non frequen' 
ter educit^ sed in occulto movet. — Magis placet 
h. 1. fovet 



EPISTULAE WORALES. 

Ep. 8, 3: Vitate, quaecumque volgo pla^ent^ 
quae casus adtrihuit. ad omne fortuitum honum 
suspiciosi pavidique subsistite: et fera et piscis spe 
aliqua ohlectante decipitur. — Neglexenint adhuc edi- 
tores veram lectionem specie restituere. Hoc enim 
monet Seneca ne brutorum more , sensuum ludibriis 
et mendaciis capti, externa rerum forma et imagine 
fallamur. *) 

Ep. 18,3: His maxime diehus [i. e. Satumali- 
bus] animo imperandum est, ut tunc voluptatihus 
solus ahstineat , cum in illas omnis turha procuhuit. — 
Verbum procumhere b. 1. inclinandi vim habere in- 
terpretes nobis affirmant, ita ut procumbere in volup- 
tates idem sit, quod inclinare ad voluptates. Quod 
quin recte omnino se habeat non dubitarem , nisi 
obstaret, quod procumbendi verbum, si hunc locum 
excipias, de hominibus ad hoc illudve inclinantibus 
nusquam legitur. Ideo prorupit scribendum existi- 
mo , quod de turba in Saturnaliorum licentia ad 
omne voluptatum genus efiFuse dedita apte dicitur. 
Cf. Tac. Ann. VI. 51 , XI, 35. 



*) Quam facile in Codd. spes et species permutari potuerint optime 
patet ex Wattenlmcliii libro, Anl. z. Lat. Falaeographie p. 32. 

In ead Ep. § 6 : Miles in media pace decurrit 
sine ullo hoste, vallum iacit cet. — Vallum iacere 
vix Latinam esse credo. Senecae ducit reddendom 
erit. Vallum ducere enim et ipse scripsit Ep. 51 , 
12 et Livius VH, 23, Tibullus IV, 1, 85. 

Ep. 24 , 21 : Haec cum descripsisses quo soles 
ore , semper quidem mag/ius , numqicam tamen acrior 
quam uhi veritati commodas verba cett — Si ver- 
borum contextum paulo accuratius respicias, acrior 
ex maior depravatum esse facile tibi persuadebis. 
. Ep. 29 , 5 : magna in [Marcellino] ingenii vis 

est , sed iam tendentis in pravum, nihilominus 

audebo illi mala sua ostendere, Faciet quod solet: 
advocahit illas facetias^ quae risum evocare lugenti^ 
hus possunt , et in se primum, deinde in nos ioca- 
hitur, — Pro lugentihus ludentibus substituendum 
conicio. Significat credo Seneca, fore ut Marcelli- 
nus, cuius mores corrigere in animo habet, ad 
facetias recurrat, quae ludentibus quidem risum 
evocaturae, se vero graviter et serio agentem non 
eo perducturae sint, at a proposito declinet. Si 
lugentihus sanum vocabulum esset, omnino vel s. 
etiam praecedere debebat. 

Ep. 30, 14: Ignis ^ qui valentem materiam 
occupavit , aqua et interdum ruina exstinguendus est : 
ille^ qui alimentis deficitur, sua sponte suhsidit, — 
l^n valentem sed alentem antiquitus scriptum fuisse 
verbo monere sufficit. 

Ep. 48 , 7 : alium mors vocat , alium pauper- 
tas urit, alium divitiae vel alienae torquent vel 
suae, — Nisi fallor legere b. 1. praestat evocat 
coU. Ep. 61 , 2 : hoc animo tihi hanc epistulam 

scribo^ tamquam me cum maxime scrihentem m^rs 
evocatura sit. 

Ep. 54, 7: Hoc tihi de me recipe: non trepidaho 
ad extrema^ iam praeparatus sum cett, — Rectior 
et elegantior locus erit, si recipio scripseris. 

Ep. 64, 8: Hoc asperitas oculorum cordevatur. 
hoc palpehrarum crassitudo tenuatur. hoc vis subita 
et humor avertitur, — Scribendum est tumor, Humor 
oculorum nuUo modo opinor pro morbo babetur; 
babetur tumor i. e. inflatio. cf. Oic. Tusc. IV , 37 , 
81 : Citius repentinus ocvlorum tumor sanatur^ quam 
diuturna lippitudo depellitur, Sen. Dial. V. 39. 2: 
nec oculos tumentes temptahimus^ vim rigenten mo- 
vendo incitaturi, 

Ep. 66, 40: non est dubium^ inquit^ quin felicior 
sit inconcussa valitudo , quam ex gravihus morhis. . . 
in tutum vi quadam et patientia educta, — Vis et 
patientia inepte h. 1. coniungi mihi videntur. Pa- 
tientia enim quamvis aegro commendanda sit , tamen 
numquam inter causas efficaces numerari potest , 
quibus in tutum educitur. Oogitandum autem h. 1. 
est de vi et virtute medicamentorum. Quae quum 
nuUo vocabulo frequentius exprimantur quam poten- 
tia, hoc ipsum scribendum esse conicio. Of. Plinius 
H. N. 37, 10, 54: Achatae potentiam hahere contra 
scorpiones dicuntur ; 31 , 1 , 1 : Aqudrum potentiae 
exempla ponemus; 28, 9, 38: Quae ratio adipis , 
eadem sevi est^ non minoris potentiae. 

Eiusdem Ep. 41 : illa enim , qu^e fortuita sunt , 
plurimum discriminis recipiunt, aestimantur enim 
utilftate sumentium, — Oorrigendum esse sentientium 

facile qaiyis sibi lector persuadebit, nisi qui fortuita , 
i. e. forte et casu accideutia, sumi poisse existimet. 

Ep. 68, 14: Non est tamen, quod existimes 
ullam aetatem aptiorem esse ad bonam mentem^ 

quam quae ad salutaria mitigatis adfectihus 

venit Quisquis senex ad sapientiam pervenit^ 

annis pervenit, — Pro insulso et frigido annis sanus 
substituendum esse censeo. 

Ep. 69, 4: Cito rebellat adfectus. quoeumque se 
verterit , pretium aliquod praesens occupationis suae 
adspiciet. ■ — Voc. occupationis quid h. 1. sibi velit 
non satis me intellegere confiteor. Pretium occupa- 
tionis suae nihil aliud significare potest , nisi pretium 
quod affectus accipiet^ si se occupari passus erit. 
Quod quid sit nescio. At intellego, affectum pretium 
adspicere , si se ipsa corrumpi passus erit i. e. si 
seductus erit ad pravum aliquid committendum , post- 
quam semel ad bonam frugi se recepit; nam prae- 
sertim docemur eum cito rebellare solere. Scriben- 
dum ergo erit pretium corruptionis suae. 

Ep. 72 , 1 : Ergo hoc in praesentia differamus. 
mvltum enim operae^ multum diligentiae poscit. 
cum prirnum longiorem eodem loco speravero moram , 
tunc istud in manus sumam. — Seneca sine dubio 
non speraverOi sed paravero scripsit. 

Ep. 74, 28: Non tamen minor [virtus] est, si 
ex altiore fastigio in privatum, ex regio in humile 
subducitur^ ex publico et spatioso iure in angustias 
domus vel anguli coit. — Verborum ordine turbato 
chiasmus h. I. interiisse videtur. Altum fastigium 
enim et privatum non rectius inter se opponuntur. 

qaam regium et hamile. Levi igitur transpositione 
legendum erit: si ex altiore fastigio in humile^ in 
privatum ex regio subducitur. 

Ep. 82 , 21 : Dices : :»quod malum est , gloriosum 
non est: mors gloriosa est: mors ergo non malum^^? 
efficacem contionem! — Necessario legendum est 
conleGtionem ; collectio enim apud Senecam dicitur 
argumentatiO; qua quibusdam positis aliud quidpiam 
coUigitur et concluditur. Cf. Ep. 45 , 8 ; 85 , 3 et 
huius ipsius Ep. § 9. 

Ep. 83, 19: Omne vitium ehrietas et incendit et 
detegit. — Immo vero ostendit et detegit, Cf. § 20: 
non facit ehrietas vitia sed protrahit. 

Ep. 89, 4: Sapientia perfectum honum est mentis 
humanae. philosophia sapientiae amor est et adfec- 
tatio. haec ostendit , quo illa pervenit. — Senecam 
eo tendit scripsisse luce meridiana opinor clarius est. 

Ep. 92 , 25 ; Incredihilia nohis haec videntur et 
supra humanam naturam excurrentia. — - Conicio 
exsurgentia scribendum esse. 

Ep. 95, 25: Quam foedi itaque pestilentesque 
ructus sunt, quantum fastidium sui exhalantihus 
crapulam veterem! — Ultimum vocabulum deprava- 
tum existimo ex Hestemam^ quod fere perpetuum 
V. crapula epitheton tam apud alios scriptores est, 
quam apud ipsum Senecam. Cf. Ep. 122, 2; Dial. 
X, 14, 4. 

Ep. 97, 11: Non gaudet navigio guhemator everso^ 
non gaudet aegro medicus elato^ non gaudet orator, 
si patroni culpa reus cecidit. — Quum de cladibus 
h. 1. agatur , quae nullo modo reparari possunt , 

4 

nayigiam antem eversufyi rarsus erigi possit, merso 
corrigendam censeo, quod melius loci sententiae res- 
pondere videtur. 

Ep. 102, 23: Alia origo nos exspectat, alius 
rerum status. — Pro inepto origo regio substituen- 
dum est. Cf. Ep. 108, 20: non credis nihil perire 
in hoc mundo^ sed mutare regionem? 

Ep. 104, 16: Quumdiu quidem nescieris^ quid 
fugiendum, quid petendum^ quid necessarium^ quid 
supervacuum^ quid iustum, quid honestum sit^ non 
erit hoc peregrinari, sed errare, — Quicumque haec 
yerba paulo accuratius legerit non dubitabit scribere 
iniustum pro honestum, 

Ep. 110, 5: Nemo ausus est ad id^ quo pertur- 
hahatur, accedere et naturam ac honum timoris sui 
nosse. — Pro honum^ quod satis inepte h. 1. legitur, 
locum scribendura videtur. 

Ep. 113, in qua disputatiunculae inanes iuutiles- 
que Stoicorum deridentur, § 21 haec leguntur: Ego 
mehercules titillare non desinam et ludos mihi ex 
istis subtUibus ineptiis facere, — TitUlare h. 1. 
satis absurda vox est. Suspicor cavillari legendum 
esse , quo vocabulo saepius in simili re Senecam usum 
esse constat. Cf. 117, 25; 108, 12. 

Ep. 114, 9: Deinde in ipsas domos impenditur 
cura^ ut in laxitatem ruris excurrant. — Legen- 
dam esse urhis et sana mens docet et locus in libro 
Vn de Beneficiis, 10, 5: Aedificia privata laxita- 
tem urhium magnarum vincentia. 

Ep. 122, 18: Quomodo cultu se a ceteris dis- 
tinguunt^ quomodo elegantia coenarum, munditiis 

vehiculorum^ sic volunt separare etiam temporum 
dispositiones. ~ Malim: se separare etiam temporum 
dispositione. 

Ep. 123, 13: Quod a^sequi poterimus^ si scieri- 
mus duo esse genera rerum^ quae nos a/ut invitent 
aut fu^ent: invitant divitiae^ voluptates, forma^ 
amhitio, cetera hlanda et arridentia: fugat lahor^ 
mors^ dolor^ ignominia, victus adstrictior. — Pro 
fu^at fugant scribendum erit. Deinde mors mutilam 
scripturam censeo vocabuli morhus. 



PETRONIUS AKBITER. 



Satir. C. 2 *): pace vestra liceat dixisse, primi 
omnium eloquentiam perdidistis. levibus enim atque 
inanibus sonis ludibria quaedam excitando effecistis, 
ut corpus orationis enervaretur et caderet. — Ulti- 
mum Yocabulum ocius delendum censeo. Multo magis 
placet areretj quod Heinsio debetur. Malim tamen 
taberet i. e. deficeret, consumeretur coU. Ovid. Met. 
7, 540: Sponte sua lanaeque cadunt et corpora 
tabent; Lucr. 4, 1254. 

C. 21 : lussi ergo discubuimus et gustatione mi- 
rifica initiati vino etiam Falerno inundamur. — 
Corrigendum est invitati; convivae enim primum 
gustatione ad bibendum excitati, deinde Falernum 
largius hauserunt. Cf. Plat. Rud. 2, 3, 31: perit 
potando opinor. Neptunus magnis poculis hac nocte 
eum invitat, i. e. ad bibendum provocat. Amph. 
1, 1, 126: Credo edepol dormire solem^ atque 
appotum prohe. Mira sunt^ nisi invitavit sese in 
coena plusculum , i. e. ad bibendum se excitavit. 



*) Petronii ArbitriSatiraram reliquiae, ex recensione F. Baecheleri , 
Berolini 1862. 



29 



C. 24: [Quartilla Gitona vocatum] ad se in 
osculum adplicuit. . mox manum etiam demisit in 
sinum et pertractato vasculo tam rudi cett. — Scribe 
talium rudi coU. quae leguntur seq. cap. : nec Gitona , 
verecundissimum puerum^ sufficere huic petulantiae 
adfirmavi. 

C. 30: Duae tabulae in utroque poste defixae 

[erant], quarum altera lunae cursum stella- 

rumque septem imagines pictas [habebat]. — Non satis 
intellego , quomodo pictor lunae cursum coloribus 
reddere potuerit. Veram lectionem lunae comu esse 
suspicor. 

C. 31 : Ego experiri volui an tota familia can- 
taret. itaque potionem poposci; paratissimus puer 
non minus me acido cantico excepit, — Quum 
Petronium verbis et dictionibus ab oratione urbana 
et polita alienis sermonique populari propinquioribus , 
(veluti hisaccium, cahallus, matus, hucca et sex- 
centa alia) frequenter usum esse constet, hoc loco 
eum scripsisse comminus apte conicere possis, cuius 
vocabuli teste Servio (ad Verg. Geo. 1 , 104) in 
Gallia Cisalpina usus frequentissimus fuit pro statim , 
continuo , quia sententia hoc ipsum postulare videtur. 
Nescio tamen an continuo corrigere praestet. 

C. 33: gustantihus adhuc nohis repositorium aUa- 
tum est cum corhe, in quo gallina erat lignea pa- 
tentihus in orhem alis, — Malim siliginea coll. c. 
69: epidipnis esset allata, turdi siliginei. 

C. 42: ahiit ad plures. medici illum perdiderunt^ 
immo magis malus fatus; medicus enim nihil aliud 
est quam animi consolatio. — Quia absurde medicus 
dicatur animi consolatio , pro corrupto locus habendus 

yidetur. De correctione tamen aliquantum dubito. 
Fortasse in quamanimi latet quaminanismi^ ita ut 
olim scriptum fuerit qu^am inanis mali consolatio. 

C. 45: Rdictum est illi sestertium tricenties, 
decessit iUius pater m/xle, ut quadringenta impendat , 
non sentiet patrimonium illius. — Cui sestertium 
tricenties relictum est^ eius pater non mehercules 
male decessisse dici potest, si, ut hoc loco, unice 
rei familiaris ratio habetur. Buechelero male levitur 
excitati doloris vox videtur. Mihi decessit suspectum 
est. Haud inepte conicias decoxit iUius pater male 
i. e. ita ut ipse dives fieret creditorum incommodo. 
Cf. c. 38: Sestertium suum vidit dedes, sed male 
vacillavit. 

C. 52 : Ceterum laudatus Trimalchio hilarius 
hibit et iam ehrio proximus ^nemo* inquit cett. — 
Sententiae accomodatius est, si largius correxeris; 
hilarius ex hiolargius ortum videtur. 

C. 57: Non mehercvles soleo cito fervere^ sed in 
moUi carne vermes nascuntur. — Omnino emendan- 
dum in moUi caseo. Cf c. 66 f. 

C. 60. • Omnes enim placentae omniaque poma 
etiam minima vexatione contacta coeperunt effundere 
crocum , et usque ad os molestus humor accidere. — 
Si librorum auctoritati fides habenda est, crocus sci- 
licet molestus humor h. 1. dicitur. Vide, an non 
coelestis vera lectio sit coll. quae sequuntur: rati 
ergo sacrum esse peniculum tam religioso apparatu 
perfusum cett. 

C. 62. Forte dominus Capuam exierat ad scruta 
scita expedienda. — Annotat Buechelerus: ^Scruta 
scita sunt res quaelubet, inutiles utiles'. Potius 

crediderim de rebus inntilibus tantum sermonem esse , 
quamobrem corrigere velim scruta trita. 

C. 63: Ceterum haro ille longus post hoc factum 
numquam coloris sui fuit^ immo post paucos dies 
phreneticus periit, — Malim numquum compos sui 
fuit^ quod propius certe ad loci sententiam accedit. 
Compos sui eodem sensu quo compos animi usurpa- 
tum invenitur apud Liv. 8, 18; Curtium 4, 12; 
Celsum 5, 26. n. 13. 

C. 75 : Non est dignus [puer] quem in oculis 
feram? sed Fortunata vetat. ita tibi videtur, fulci- 
pedia ? suadeo bonum tuum concoquas , milva , et 
me non facias ringentem^ amasiuncula, — Corrige 
su^deo poenam tuam concoquas i. e. aequo animo 
patiaris, strenue feras. Trimalchio autem convitio 
iratus calicem in faciem Fortunatae immiserat. Cf. 
c. 105 : et ego quidem tres plagas Spartana nobili^ 
taie concoxi, Eodem modo C. 82 de Tantalo legitur: 
sicco concoquit ore famem. 

C. 83: ^ego inquit poeta sum et ut spero, non 

humillimi spiritus -^quare ergo''^ inquis »tam 

male vestitus es?'" propter hoc ipsum. amor ingenii 
neminem umquam divitem fecit' — Potius crediderim 
Eumolpum dixisse ardor ingenii neminem umquam 
divitem fecit, 

C. 95: interim coctores insulariique mvlcant ea?- 
clusum [Eumolpum]. — Improbandum videtur v. 
insulariique. Ex. cap. 98 apparet in proxima vici- 
nia Encolpii cellae popinas fuisse, dicit enim ibi 
Eumolpus : ni deus , . . pu£ro excussisset indicium , 
elusus (lege ejcclusus) circa popinas errarem. Qua- 
mobrem corrigendum puto coctores isiciariique ^ quo 

Yocabnlo isiciorum sive farciminum yenditores signi- 
ficantur. Apte haec lectio quadrare mihi Videtur 
cum seqq. : alius veru extis stridentibus plenum in 
ocidos eius intentat, alius furca de camario rapta 
statum proeliantis componit 

C. 98 : At non servus publicus tam languide agit , 
sed raptam cauponi harundinem subter lectum mittit 
omniaque .... scrutatur, — Corruptam vocem esse 
cauponi manifesto docet comparatio loci, qui C. 184 
legitur: harundinem ah ostio rapuit iterumque nihil 
respondentem mulcavit. Satis perspicuum est utro- 
que loco de eadem re agi, quamobrem in cauponi 
et in ahostio eadem vocabula latere suspicio est. 
C. 134 autem codicum scripturae variant. Habent 
ah ostio , ah hostio , hostio , hostii ; conicio olim ibi 
scriptum fuisse a posti. C. 98 raptamcauponi de- 
pravatum esse ex raptamaposti non sine veritatis 
quadam specie affirmare posse mihi videor. Arundo 
autem h. I. baculus est, qui posti vel appensus vel 
appositus fuisse videtur. Cf. Plaut. Stich. 2, 3, 28. 

Ibid. Utinam me solum inimicus ignis hauriret 
aut hihemum invaderet mare. — Corrige fulminis 
ignis. Haurire h. I. valet consumere , absumere. 
Cf. Liv. 5, 7: Horaeque momento simul aggerem 
ac vineas . . . incendium hausit ; Id. 80 , 5 : Multos 
semisomnos hausit flamnia. 

» 

C. 101 : comprehendi Eumolpi genua et ^miserere' 
inquam ^morientium et pro consortio studiorum com^ 
moda manum. mors venitj quae^ nisi per te non 
licet^ potest esse pro munere.' inundatus hac EumoU 
pus invidia iurat per deos deasque se neque sdre 
quid acciderit cett. — NuIIo modo ferendum est 

invidia, quoniam in Encolpii verbis ne leyissimnm 
quidem invidiae vestigium deprehendi potest. Nisi 
omnia fallunt, haud procul a vero aberis, quum 
inundaius hoc Eumolpus convitio emendaveris. Con- 
vitium enim interdum urgentem et quasi clamosam 
petitionem notat, ut apud Giceronem in iEIp. ad Q. 
Pr. n , 11, 1 : Epistolam hanc convitio efflagita-^ 
runt codicilli tui et apud Quintilianum in Ep. ad 
Tryphonem : Efflagitasti cotidiano convitio ut libros 
.... iam emittere inciperem. 

G. 103: fSeguar ego frontes notans inscriptione 

sollerti , ut videamini stigmate esse punitV 

Non est dUata fallacia .... Irnplevit Eumolpus 
. frontes utriusque ingentibus litteris et notum fugi* 
tivorum epigramma per totam faciem liberali manu 
duxit. — Scribendum existimo pro implevit , id quod 
rectius videtur inlevit. 

G. 118: [luvenes] forensibus ministeriis exercitati 
frequenter ad carmi/nis tranquillitatem tamquam ad 
portum feliciorem refugerunt, — Quemadmodum in 
implevit una littera, ita in ministeriis plures abun-^ 
dant. Aut fallor enim, aut miseriis sententia re^ 
quirit. Forenses miseriae et felix carminis portus 
apte inter se opponuntur. 

G. 125: Quid^ si etiam mercenarius praesenti 
fdidtate lassus indicium ad amicos detulerit totam* 
que fallaciam invidiosa proditione detexerit, — 
Gottrige laocus coll. SalL lug. 87. Romanos sicuti 
plerosque, remoto metUj la^ius licentiusque futuros. 

G. 126 : itaque oratione hlandissima plenus ^rogo^ 
inquam ^numquid illa^ quae me amat ^ tu esf — * 
Absurdissime editur oratione Uandissima plenus, 

5 

Quod lacobsius proponit lenitus aut pertentatus pro- 
bare nequeo, quum a Godd. auctoritate longius eum 
discedere existimem. Mihi plenus ex flexus librario- 
rum culpa depravatum esse probabilius yidetur. G£ 
c. 107 : flectite . . . mentes satisfactione lenitas. 

G. 127: Dixit haec Circe, implicitumque me bra' 
chiis mollioribus pluma deduxit in terram vario 
gramine indutam. — Varium gramen quale fuerit 
non satis capere me confiteor. Nimirum viridi emen- 
dandum est. 

G. 128: ^Q^id esf inquit ,nunquid te osculum 
meum offendit? nunquid spiritus ieiunio macer? 
nunquid alarum, negligens sudor? puto,* — Varie 
coniecturis viri docti tentarunt macer; et iure qui- 
dem. Eam enim. macer habet notionem, quae a 
spiritus prorsus aliena est. Verbum aperte deside- 
ratur quod male olere^ putere valet. Wouwerius ad 
Sidonium acet coniecit, macet Gruterus, macet aut 
mu^et Heinsius. Mihi nihil melius occurrit quam 
rancet. Participium rancens legitur apud Lucre- 
tium 3, 270: cadavere rancenti, iam viscere vermes 
Exspirant et apud Seren. Sammon. 54, 978: Vetus 
et rancens axungia. Quod praeterea nusquam ran- 
cendi verbum occurrit parum curo. Quam multa 
enim vocabula apud Petronium leguntur , quibus nemo 
alius scriptor umquam usus est. Quae sequuntur 
corrupta quoque existimo. Omnium maxime Antonii 
arridet correctura nunquid alarum negligens^ sudore 
puteo? 

G. 136: Reduxi igitur gradum proiectaque veste^ 
tanquam expectarem morantem^ in aditu steti. 
collocavit iUa ignem cassis arundinibus collectum^ 

ingestisque super pluribus lignis excusare coepit mo^ 
ram. — Buechelerus iure quaestionem proponit: 
ubi coUocavit? Excidisse nonnulla satis manifestum 
est. Nisi quid melius, ut corrigatur propono collo- 
camt illa in favilla ignem cassis arundinibus con- 
tectum. Pieri enim potuit , ut librarius propter 
sjUabas inter se simillimas coacervatas (avitillain- 
faviUa) in errorem induceretur. Ignis autem re- 
stinctus erat. Oenothea casam reliquerat ad novum 
petendum. Bediit cum testo ignis pleno, quemdeinde 
cassis arundinibus, ad exardescendum facilibus, con- 
tectum in favilla tepente posuit. 

Ibid. Quem [anserem] anus ut viditj tam mag^ 
num aeque clamorem sustulit , ut putares iterum 
anseres limen intrasse, — Annotat Buechelerus: 
^aeque corruptum. adiectivum velut trucemque inter- 
cidisse eo veri similius quod non tantum scriptum 
est\ Equidem omnino consentior, nisi qxioi aequ£ 
ex acremque depravatum esse potius crediderim. 

C. 137: Proselenos . . . viso , . ansere occiso . . . 
flere vehementius coepit meique misereriy tamquam 
patrem meum^ non publicum anserem , occidissem. — 
Quid puUicum sibi velit non video. Anser occisus 
sacer fuisse videtur. Desidero adiectivum, quod 
deminutivam- vim habet. Portasse pusiUum vera 
lectio est. 



C* PLmiUS CAECILmS SECDNDUS. 



EPISTULAE. 



L 20, 17*). Neyue enim minus inperspuma ^ 
incerta^ falUicia sunt iudicum ingenia quam tem^ 
pestatum terrarumqu^. — Ineptissimum voc. terra" 
rumque sine nlla dubitatione delendnm existimo et 
reyocandam veram lectionem temporumque ; cf. Cicero 
de N. D. L 4: tempestates ac temporum varietates 
coelique mutationes; Parad. VI: Virtus nec tempes- 
tatum nec temporum permutatione mutatur, 

n, 3 Isaeum laudat, rhetorem clarissimum, de 
quo § 2: Poscit controversias pluresj electionem au- 
ditoribus permittit, saepe etiam partes, surgit, ami- 
citur, incipit. — Posci^ controversias. — Aquibus? — 
Ab auditoribus? Minime vero. His electionem per- 
mittit, ipse ponit controversias ^ i. e. proponit, in 
medium aflFert. Cf. Cic. Tusc. I. 4: Ponere ivbebam, 
de quo quis audire vellet; Orat. L 22: Ponerealicui 
quaestiunculam. 



*) C. Plinii Gaecilii Sectindi Epistalamm libri noyem, Epistularnm 
ad Traiannm liber, PanegyricnB, recogn. H. Keil; Lipsiae 1868. 

m, 6 describit signum Corinthium recens emptum 
his yerbis: effingit senem stantem; ossa^ musculi^ 
nervi^ venae^ rugae etiam ut spirantis apparent^ 
rari et cedentes capiUi^ lata frons, contra^ta facies, 
exile coUum^ pendent la^erti^ papiUae iacent^ venter 
recessit. Deinceps addit a tergo quoque eadem aetas 
ut a tergo, — Editores haec verba adhuc intacta 
reliquerunt; ego vero, forsitan fallar^ absurdiora illa 
existimo, quam ut diutius ferri possint. Etenim 
supersedet Plinius posticum signum tam minute et 
accurate describere, quam anticum descripserat. Yerbo 
tantum annotat, tergum senilis corporis indicia eadem 
fide-reddere, atque adversam partem, de qua tam 
multis verbis egerat; corrigendum ergo a tergo quo^ 
que [signo est] eadem aetas ut adverso. 

IV. 6, 2: Solum mihi Laurentinum meum in 

reditu Ihi enim plurimum scribo nec agrum , 

qusm non habeo , sed ipsum me studiis excolo : ac 
iam possum tibi ut aliis in locis horreum plenum 
sic ibi scrinium ostendere. — V. studiis, quo aequo 
animo careri mihi posse videtur , perperam e margine 
huc irrepsisse credo. 

IV. 12. 2: Oum [Egnatius Marcellinus] in pro- 
vinciam quaestor exisset , scrihamque qui sorti obti'^ 
gerat . . . amisisset cett. — In his sorti ex sorte ei 
depravatum esse satis apertum est. 

IV. 13: Tacito mandat, ut ex copia studiosorum, 
quae ad eum conveniret, circumspiciat praeceptores, 
quos Tusculani sollicitare possent, ut filios suos, 
qui Mediolani studere solerent, in sua urbe docerent 
educarentque. Scribit Plinius, se cum compluribus 
Tusculanis de ea re egisse atque inter alia et hoc 

dixisse (§ 9): Editcentur hic qui htc nascuntur 
statimque ab infantia natale solum amare frequen" 
tare consuescant. Atque utinam tam claros praecep- 
tares inducatis , ut finitimis oppidis studia hinc pe^ 
tantur cett, Quum tota epistula non de inducendis 
sed de conducendis praeceptoribus agatur, non in- 
dumtis Plinium scripsisse credo, sed conducatis. 
Cf. §§ 5 et 6. 

IV. 24, 4: Circa nos ipsos qu^xm multa mutata 
sunt. Studiis processimus^ studiis periclitati sumus^ 
rursusque processimus. Profuerunt nobis bonorum 
amicitiae, bonorum obfueruntj 'iterumque prosunt, — 
Legendum est rursusque procedimus. Scripta est 
Epistula Traiano imperante, ut docet Mommsenius 
(Hermes DI, 1. p. 47). Studiis processimusj pro- 
fuerunt nobis bonorum amicitiae (sub Yespasiano et 
Tito), studiis periclitati sumus, amicitiae bonorum 
obfuerunt (sub Domitiano), rursusque procedimus 
studiis^ iterumque prosunt amicitiae (sub Traiano). 

IV. 27, 1: Tertius dies est , quod audivi recitan- 
tem Sentium Augurinum cum summa mea voluptate , 
immo etiam admiratione. — Corrigendum est: sum- 
ma etiam admiratione. Locutiones immo potius^ 
immo etiam pravae et barbarae Latinitatis esse docet 
Krebs in Antibarbaro (p. 487 ed IV AUgaijerianae). 

In eadem Ep. § 2 legitur: Aliquot annis puto 
nihil generis eiusdem absolutius scriptum, nisi forte 
me fallit aut amor eius aut quod ipsum me laudi" 
bu8 vexit. — Plinium evexit scripsisse puto. Verbum 
evehere enim inde ab Augusti temporibus idemnotat, 
quod apud antiquiores efferre. Cf. Verg. Aen. VI. 
130: Pawi^ qu^os aequus amavit luppiter^ aut 

ardens eveocit ad aethera virtits; Dial. de Orr. 13: 
licet illos certamina et pericula sua ad considatus 
' evexerint 

V. 3, 7: Recito tamen, qvx>d iUi an fecerint 
nescio. Etiam: sed illi iudido suo poterant esse 
contenti, mihi modestior constantia est^ quam ut 
satis absolutum putem quod a me probetur. — Pro 
inepto constantia conscientia restituendum est. 

V. 8 Titinio Capitoni, qui se ut historiam scri- 
beret hortatus erat, respondet Plinius, se tumdemum 
amici consilio obsecuturum , quum actiones , quas 
edere in animo habeat, retractaverit. Deinde addit 
§ 12: Tu tamen iam nunc cogita quae potissimum 
tempora aggrediar, Quae verba legentem cogitatio 
subiit, possitne eorum ope Taciti locus emendari, 
qui variis modis iam a viris doctis parum prospero 
eventu tentatus est. Locus, quem volo, legitur 
Hist. 1 , 2, 1: Opus adgredior opimum casibus , 
atrox proeliis, discors seditionibus , ipsa etiam pace 
saevom. Secundum Taciti scribendi genus , qui saepius 
adiectiva cum aliis substantivis coniungit atque iis, 
quae logica ratio indicare videtur, opus atrox proe- 
liis , discors seditionibus , ipsa etiam pace saevom , 
est opus, in quo agitur de proeliis atrocibus, de 
seditionibus discordibus , de pacis tempore etiam 
saevo. Haec omnia quodammodo defendi possunt. 
Sed quales sunt casus opimi , quos , eandem rationem 
secutus, eodem tenore commemoratos vides? Haere- 
bis ni fallor, ut iam multi in iisdem verbis haese- 
runt. Hanc ob causam- saepius iam sunt a criticis 
vexata. Ut plura taceam , alius plenum casibus , 
opibus casibus alius, alius denique inopinum casibus 



40 



corrigendmn putavit. Mihi longe rectius et simpli- 
oius yidetur pro opus substituere tempus. Etenim 
primo capite declaravit Tacitus, quantum temporis. 
spatium opus suum complexurum sit: Initium mihi 
(yperis Servius Galba iterum Titus Vinius consules 
erunt cett. Deinde secundo et tertio capite temporis 
iam definiti mores et ingenium breyi in conspectu 
posuit: Tempus adgredior opimum casibus, atrox 
proeliis^ discors seditionibus ^ ipsa etiam pace saevom: 
quattuor principes ferro interempti^ trina beUa 

civUia Non tamen adeo virtutum sterUe 

saeculum, ut non et bona exem^pla prodiderit, 

V. 10, 2: Sum et ipse in edendo phiendecasylla- 
bos] haesitator, tu tamen meam quoque cunctatuh' 
nem tarditatemque vicisti, — V. haesitator^ quod 
praeter h. 1. nusquam occurrit, a Plinio abiudican- 
dum censeo. Scribendum haesitantior, Gf. Gic. Orat. 
I, 10: Carbo ignarus legum^ haesitans in maiorum 
institutis. 

Vn. 9, 14: Inest his [opusculis] quoque eadem 
quae aliis carminibus utUitas^ quod metri necessitate 
deuinctis^ soluta oratione laetamur. — Lectionem 
God. Med. reddidi deuinctis. Keilius edidit deiuncti^ 
num recte dubito. Equidem Plinium defuncti i. e. 
liberati olim scripsisse credo coU. Gic. pro Sext. 
Rosc. 21; Ep. ad Diy. VIII, 11. 

Vll. 17, 13: Timor est emendator asperrimus. 
Hoc ipsum^ quod nos recitaturos cogitamus, emen- 
dat: quod auditorium ingredimur^ emendat: quod 
paHemus^ horrescimusj circumspicimus j emendat. — 
Timorem emendatorem equidem non asperrimum , sed 
aoerrimum existimo. Nec Plinius credo aliter sensit 

quamobrem acerrimm restituendum erit. Cf. h. e. 
§ 7 : novissime pluribus recito , ac si quid mihi cred- 
is, acerrime emendo. 

VUl. 1 , 3 liaec leguntur : Ad hoc saluhritas caeli , 
secessus^ quies tantum salutis quantum otii poUi- 
centur^ quae ita scribenda sunt: Ad hoc salvhrita^ 
caeli^ secessus quies tdntum salutis cett. — Secessus 
genet. casus est. 

VIJI. 8,4: Ripae fraxino multa , multa populo 
vestiuntur ^ quas perspicuus amnis ut mersas viridi 
imagine adnumerat, — Horum verborum sensus nullo 
modo intelligi potest, nisi deleto adnumerat resti- 
tuatur vera lectio adumhrat 

Simili mendo obscuratur locus in Epistula eiusdem 
libri 10, 1: Quo magis cupis ex nohis pronepotes vi- 
dere^ hoc tristior audies neptem tuam ahortum 
fecisse, dum se praegnantem esse puellariter nescit 
ac per hoc quaedam custodienda praegnantihus omit^ 
tit, facit omittenda. Quem errorem magnis docu- 
mentis expiavit in summum pericuium adducta. — 
In his documentis quid significet nemo facile expli- 
cabit. Corrigendum est tormentis , quo vocabulo 
Plinii aequales saepissime utebantur ad dolores 
corporis significandos ; cf. Plin. H. N. XX. 4 , XXTT. 
22, Suet. Tib. 62 et ipse noster Ep. I, 12, 6. 

Vin. 12, 1: [Titinius Capito] colit studia^ stu- 
diosos amat, fovet, provehit, multorumque qui aliqua 
componunt portus sinus praemium^ omnium exem-- 
plum^ ipsarum denique litterarum iayn senescentium 
reductor ac reformator. — Voc. portus interdum 
per metaphoram usurpatum invenitur fere eadem 
sententia ac perfugium, refugium. Cicero in Or. pro Cae- 

6 

ciiia 34, 100 exiliuifi iicit perfitgiitm portm(jue sup*- 
plicii; de Off. II. 8, 26 senatum vocat nationum portus 
et refugium, Sed singula persona nusquam locorum 
simpliciter poHws alicuius vocatur, non magis quam 
sinus alicuius , quamquam sinus nonnumquam perfiigii 
notionem habet apud argenteae aetatis scriptores, 
ut apud Plin. Paneg. 6 : confugit in sinum tuum respu^ 
hlica; Tac. Hist. HL 69: respvblica in Vespasiani 
sinum cessisset. Voc. praemium denique de fautore 
vel columine alicuius ne semel quidem apud Latinos 
scriptores scriptum invenies. Quae quum ita sint , 
portussinus praemium librariorum negligentia depra- 
vatum suspifeor ex fortissimum praesidium , quod 
Plinio quam primum reddendum erit. Cf. Oic. pro 
Sulla 28, 77. 

Vin. 20, 4: [Aquae] color caerulo alhidior, viri- 
dior et pressior, sulpuris odor saporque medicatus, 
vis^ qua fracta solidantur, — Ex his verbis ita 
scriptis prdtsus nulla sententia elici potest, nisi pro 
sulpUYis substitueris sulpure et interpunctionem hoc 
modo mutaveris: color caerulo alhidiory viridior et 
pressior sulpure^ odor saporque medicatus^ vis cett. 

YII. 21, 5: Delicatus ac similis ignoto est, quC 
amici lihrum honum mavult audire quam facere, — ^ 
Plinium non ignoto sed ignavo scripsisse ipsa verbo- 
rum sententia docet. 

IX. 11, 2 : Bibliopolas Lugduni esse non puta- 
ham , ac tanto libentius ex litteris tuis cognovi ven- 
ditari lihellos meos. — Inter venditari et libeUos 
ibi intercidisse satis manifestum est. 

IX. 13, 30: Ad haec ego ^omnia praecepi adque 
animo mecum ante peregi^ nec recuso, si ita casurS 

e^ttulerit , luere poenas ob honestissimum factum , 
dum ftagitiosissimum ulciscor.' — Fugisse adhuc 
editores videtur in his verbis latere versum Ver- 
gilianum ex Aeneide (VI. 105) sumptum. Quam ob 
rem ita posthac scribendum erit: Ad haec ego: 

^fOmnia praecepi adque anirno mecum ante peregV* 
nec recuso, si ita casus attvlerit, luere poenas cett, 
Vergilianum quoque versum ante oculos noster habuii , 
quum Ep. I^ 2, 2 scriberet: nam vim tantorum 
virorum pauci quos aequus amavit adsequi possunt, 

Jjegitur enim Aen. VI. 189 J 

Pauci quos cf^equus amavit 

luppiter aut ardens evexit ad aethera virtus, 

Dis geniti potuere. 

IX. 33, 3: Omnis hic aetas piscandi, navigandi^ 
atque etiam natandi studio tenetur^ maxime pueri^ 
quos otium lususque sollicitat. — Corrigendum exis- 
timo iocus lususque sollicitat. Verba iocus et lusus 
vel iocus et liuius sexcenties coniuncta leguntur tam 
apud alios scriptores (Terent. Eun. 11. 3, 8, Liv. 
XXVin. 42 , 1 , Cic. Off. I. 9 , 29) , quam apud 
ipsum Plinium (V. 13. 10, Vm. 8. 4, Vin. 
21. 2.) — Lusus et ludus ceteroquin promiscue in 
usu fiiisse videntur, sed perpetuo omnes dixerunt 
per iocum et ludum s. per ludum 'et iocum. 



EPISTULAE AD TRAIANUW. 



Ep. 39 (48) 2: [Theatrum] ingentibus enim rimis 
descendit et hiat , sive in causa solum umidum et 
molle, sive lapis ipse gracilis et putris. — Emen- 
dandum est fragilis et putris. 

Ep. 51 (50), 4: Invenio fossam a rege percus- 
sam, — Immo vero perdiLctam Cf. Caes. B. Gr. I. 
8. 1. Fossam percutere nemo umquam dixit vel J 

scripsit mortalium. 

Ep. 70 (75), 1: [Aedificia] qiuie sunt vetustate 
sublapsa^ relaxentur in melius. — Pro absurdo et 
inepto relaxentur retexantur substituendum puto. 
Retexendi verbo saepe eam vim per metaphoram 
tributam esse constat, ut notet: aliquid destruere , 
quod postea alia forma restauretur; cf. Cic. Phil. 11. 
13, 32, Matius in Cic. Ep. ad Div. XI. 28, 5,Cic. 
de fin. V. 28, 84. 

Ep. 96 (97), \i Sollemne est mihi^ domine^ 
omnia de quihus dubito ad te referre, Qy,is enim 
potest melius vd cunctationem meam regere vel 
ignorantiam extruere 9 — In his ultimum verbum 
extruere aperte vitiosum est. Nescio an extrahere 
legendum sit coll. Cic. de N. D. 1 , 43, 121 : Epicurus 
ex animis hominum radicitus extrahit religionem; 
Acad n, 34, 108 : Cameades ex animis nostris assen- 
sionem extraxit, 

In eadem Epistula § 7 haec leguntur: Adfirma" 
hant autem [Christiani] hanc fuisse summam vel 
culpae suae vel erroris, quod essent soliti stato die 
ante lu^em convenire carmenque Christo quasi deo 
dicere secum invicem^ seque sacramento non in 
scelus aliquod obstringercj sed ne furta^ ne latro- 
cinia, ne despositum appellati abnegarent: quibus 
peractis morem sibi discedendi fuisse^ rursusque ad 
capiendum cibum promiscuum tamen et innoxium; 
quod ipsum facere desisse cett. — Aut equidem 
&llor, aut post cibum librariorum culpa lacuna ex- 

stitit. Nihil certe Plinium, provinciae ^ rectorem , 
scire interfuit quali cibo Christiani vescerentur, 
itaque non opus fuit affirmare illum promiscuum 
fuisse et innoxium. At non cibus credo sed con- 
ventus , quem habere solebant ad cibum capiendum , 
promiscuus erat et innoxius i. e. omnes Christiani 
uniuscuiusque ordinis, sexusque et aetatis convenie- 
baut cotidie non alio consilio , quam ut communiter 
cibum caperent. Quae cum ita sint, inter cibum et 
promiscuum excidisse fere puto : conventum habere 
solitos. 



PANEGYRICUS. 



C. 1 : Qui mos cui potius quam consuli , aut 
quando magis usurpandus colendusque est , quam 

cum ad agendas optimo principi gratias exci" 

tamur? — Soloece coniuncta puto mos et usurpan" 
dus; culpa tamen non in Plinium, sed in librarium 
conferenda videlur. Plinium observandus scripsisse 
credo. Cf. Cic. ad Att. H, 19, 5, Pam. VI, 10, 2, 
ubi w. ohservare et colere uno tenore scripta videbis. 

C. 2: Ad quas ille voces lacrimis etiam ac multo 
pudore suffunditur. — Suffundi pudore nemo umquam 
dixit, opinor, vel scripsit; contra ruhore suffundi 
fere nusquam non obvium est. De erubescentibus 
enim dicitur vel ruborem iis suffundi, vel eos suf- 
fundi rubore. Dlud legitur apud Liv. XXX, 15 , 
hoc apud Ovid. Met. I, 483, Amor. III. 3, 5 et in 
ipso Panegyr. c. 48. Et hoc igitur loco ruhore 
corrigendum erit. 

C. 23: Ut quidem isdem vestigiis institisti qui- 
bus parens tuics , ingens illud deorum prolaturus ar~ 
canum^ qutae circumstantium gaudia! quam recens 
clamx>r! — Immo vero repens, Cf. Sil. Ital. III, 
220: repensque Castra quatit clamor; Stat. Teb. 
Vn , 360 : vocisque repens singultus apertum Inter^ 
eepit iter. 

C. 46 : Macte Imc gravitatis gloria , Caesar , qua 
consecutus es ut quod antea vis et imperium nunc 
mores vocarentur, Castigaverunt vitia sm ipsi qui 
castigari merehantur^ iidemque emendatores qui emen- 
dandi fuerunt Itaque nemo de severitate tua queri- 
tur , et liherum est queri.*— Plinium etsi liberum est 
queri scripsisse conicio. Facile patet librarium in 
describendo praeteriisse si ob similitudinem sequentis li. 
' C. 48 : Ipse autem ut excipis omnes I ut expectas ! 
ut magnam partem dierum inter tot imperii curas 
quasi per otium transigis ! Itaque non alii et attoniti , 
nec ut periculum capitis adituri tarditate^ sed securi 
et hilares, cum commodum est, convenimus. — Vv. 
alii et attoniti ita explicare conantur interpretes, 
quasi signiiSicent : non colore vultuque alio et a priori- 
bus demutantes. Puere qui non ut alias praeferrent, 
quod deteriores codices habere videntur. Apage inep- 
tias ! Plinio reddendum est, quod unice verum iudico: 

non anxii et attoniti sed securi et hilares. Cf. c. 

68: suspensi et attoniti. 

C. 66: luhes esse liberos; erimus: iubes quae 
sentimus promere in medium ; proferemus. — Con- 
textus ostendit proferre corrigendum esse. Promere 
in medium num Latine recte dicatur dubito. 

C. 68: Itaque securus tibi et laetus dies exit^ qui 

pHncipes alios cura et metu distinebat , cum svsp^si 
et attoniti .... hinc atque inde publicae servitutis 
nuntios eapectarent. Ac si forte aliquos flumina 
nives venti praepedissent , statim hoc iUud esse cre- 
dehant quod merebantur, — Pro inepte merebantur 
verebantur corrige sodes. 

C. 69: Si quid usquam stirpis antiquae, si quid 
residuae claritatis^ hoc amplexatur et refovet et in 
usum rei pvblicae promit. Sunt in honore hominum 
et in honore famae ma^na nomina ex tenebris obli-- 
vionis indulgentia Caesaris^ cuius hoc est ut nobUes 
et conservet et efficiat. — Non uno vitio haec labo- 
rare videntnr. Primum promit depravatum existimo 
ex provehit^ praesertim quum locum respicio in Ep. 
Vni. 12, ubi de Traiano scribit Plinius : colitstudia^ 
studiosos amat, fovet^ provehit, Eundem ibi senten- 
tiae ordinem cernimus; cf. Ep. IX, 14: provehere 
aliquem in lucem et famam, *— Deinde vero non credo 
Plinium scripsisse sunt in honore hominum et in 
honore famae, Prius honore librarii culpa ex ore 
ortum esse minime dubitanter afiSrmaverimt cuius 
oculi in scribendo nescio an ad sequens voc. aberra- 
verint. Tum vero ea: tenebris oblivionis nimis durum 
et molestum h. 1. puto pro post tenebras oblivionis^ 
quod omnino significare debet. Quam ob causam 
lacunam exstare conicio vel post oblivionis , vel post 
Caesaris^ quae per eruta vel prompta vel eiusmodi 
vocabulum explenda erit. 

C. 81 Traianus laudatur, quod ut in ceteris, ita 
in venatione quoque morem maiorumsecutus, lustrare 
soleret saltus, excutere cubilibus feras, certare cum 
fugacibus cursu, cum audacibus robore, cum callidis 

astu. Deinde haec sequuntur: Vsurpabant gloriam 
istam iUi quoque principes qui obire non poterant: 
usurpabant autem ita ut domitas fractasque dau' 
stris feras ac deinde in ipsorum quidem ludibrium 
emissas mentita sagacitate colligerent, — Displicet 
ultimum verbum. Significat, credo, principes illos, 
moUitie fractos, domitas feras in unum locum coe- 
gisse. Si vero feras in unum locum coegerunt hoc 
eo certe fecerunt consilio, ut deinceps eas interfi- 
cerent. Desidero itaque verbum , quo hoc ipsum signifi- 
catur. Inspice autem Suetonium in yita Domitiani c. 19 : 
Centenas varii generis feras saepe in Alhano secessu 
conficientem [Domitianum] spectavere plerique, Satis 
constat, ut fere tota oratione sic hoc quoque loco, 
Plinium, quoties de priorum principum pravis mori- 
bus agat , ad Domitianum alludere. Quam ob causam 
et h. I. Suetonio duce conficerent legendum puto. 
G£ Suet. Glaud. 21, nbi conficiendi verbum eodem 
sensu usurpatum videbis. 



DIALOGUS DE ORATORIBUS. 



C. 9 : Nam carmina et versus .... nequ^ digni- 
tatem ullam auctoribus suis conciliant^ neque utUi- 
tates alunt , voluptatem autem hrevem^ laudem ina-- 
nem et infructuosam consequuntur. — Cod. lectionem 
utilitates quia seutentiam prorsus incommodam prae- 
beat, Bitterus utilitate eos scribendum esse conicit. 
Nescio an rectius facultates scripsisset, praesertim 
quum respicio ad ea, quae leguntur c. 8: Nam 
quo sordidius et abiectius nati sunt .... eo clariora 
et . , , . illustriora exempla sunt , quod sine commen- 
datione natalium , sine substantia facultatum .... 
per multos iam annos potentissimi sunt civitatis 
cett. — Facultates h. 1. sunt bona, patrimonium, 
quorum yim saepe babent apud argenteae aetatis 
scriptores; cf. Quint in f. prooem. L. 6: facultates 
patrimonii nostri aliis relinquemus ; Suet. Galb. 3: 
attritis facultatibus urbe cessit ; Petron. Sat. 112: 
quidquid boni per facultates poterat^ coemebat, — 
Alere h. 1. augendi vim et notionem habet, ut apud 
Liv. 28 , 24 : alere rumores ; Nep. Phoc. 1 : alere 
luxuriam cett. 

7 

C. 12: Haec eloquentiae primordia, haec pene" 
tralia; hoc primum habitu cultuque commendata 
mortalihus in illa casta et nullis contacta vitiis peC" 
tora influxit ; sic oracula loquebantur, Nam lucro" 
sae huius et sanguinantis eloquentiae usus recens 
et malis moribus natus. — Non lucrosae sed luc- 
tuosae olim scriptum faisse couicio. Amayit enim 
Dialogi scriptor paria verborum cognatae inter se 
significationis componere. Vel proximam huius loci 
viciniam perlustrare sufiScit. Videbis: nemora et 
luci; sordes ac lacrimas reorum; loca pura atque 
innocentia; habitu cuUuque; casta et nullis vitiis 
contacta pectora; poetis et vatibus ; deis genitos 
sa^osque reges; inquieta et anxia vita cett. 

Eadem de causa nescio an emendatione egeat 
locas, qui legitur c. 23: Nam et haec invitus 
rettuli et plura omisi^ quae tamen sola mirantur 
atque exprimunt ii, qui se antiquos oratores vocant — 
Pro mirantur imitantur substituendum puto. Aemu- 
lari et exprimere coniungit Plinius Ep. IV, 18, 1; 
IX. 22. 1. 

Similis res est c. 29 : Horum [servorum] fabulis 
et erroribus teneri statim et rudes animi imbuun- 
tur. — Ritterus amoribus legere maluit. Equidem 
sermonibus corrigere malim coU. Plin. Ep. V, 6, 
6: audias fabulas veteres sermonesque maiorum; 
V. 8 1 4 : Sunt enim homines natura curiosi . . . ut 
qui sermunculis etiam fabeUisque ducantur. 

C. 34 : Ita nec praeceptor deerat .... nec adver- 
sarii et aemuli ferro^ non rudibus dimicantes ; sed 
auditorium semper plenum^ semper novum ex invi- 
dis et faventibus^ ut nec bene dicta dissimularen" 

tur. — Quicunque paulo accuratius haec perlegit, 
facile, opinor, sibi persuadebit dimicantesetauditorium 
senteutiam requirere. 

C, 36: Quae singula etsi distrahebant rem pu- 
blicamj exercebant tamen illorum temporum eloquen^ 
tiam et magnis cumulare prasmiis videbantur, — 
Corrigendum videtur stimvlare. Legitur enim initio 
sequentis cap. : Ergo non minus rubore quam prae- 
miis stimulabantur cett. 



C. SUETONIUS TRANQUILLUS. 



Tiberius, 62: Auxit intenditque saevitiam^ exa- 
cerhatus indicio de morte fUii sui Drusi. Quem 
cum morho et intemperantia perisse existimaret 
cett, — Existimasse Tiberium crediderim, Drusum 
perisse morho ex intemperantia, Sed haec minora. 
Multo corruptiorem locum invenisse mihi videor in 
vita Neronis c. 12, ubi haec leguntur: Instituit et 
quinquennale certamen primus omnium Romae more 
Graeco triplex , musicum gymnicum equestre , quod 
appellavit Neronia; dedicatisque thermis atque gym- 
nasio , senatui quoque et equiti oleum praehuit 
Ma^istros toti certamim praeposuit consulares sorte 5 
sede praeiorum* — Yiri docti affirmant postremis 
verbis significari, consulares sorte lectos novis ludis 
praepositos esse, qui eo loco praesiderent, quo Prae- 
tores ludis praesidere consueverant i. e. tribunali, 
de quo mentio facta est in vita Aug. 44, Claud. 
21. Mitto quod durius concurrunt sorte et sede^ 
sed nego recte Latine dici posse consulares sorte^ 
pro consulares sorte lecti. Praeterea vehementer 
dubito , num imperator quidquam constituerit de loco, 

ubi ladomm praesides sederent. Batioui conseuta- 
ueum erat ludos, admiuistrari de eo loco, de quo 
semper admiuistrareutur , i. e. de tribuuali. Nil 
opus fuit eius rei meutiouem ullam inicere. Satis 
ergo perspicuum est locum meudo obscurari. Neque 
id difficile sublatu existimo. Pere uou dubito quin 
Suetoniusscripserit: Magistros toti certamini praeposuit 
consulares oeto, sedecim praetorios» Oui lectioni 
non leviter favere credo quod Torrentium olim auno- 
tasse video, fuisse qui in veteri cod. sed et praeto- 
rios legerint. 

Ibid. c. 20 narrantur quae Nero factitaverit 
vel conservandae vocis causa vel augendae: sed et 
plumheam chartam supinus pectore sustinere , et 
clystere vomituque purgari , et ahstinere pomis cihis- 
que officientihus. — Verbo monere sufiScit, opinor, 
Suetonio potihus cihisque reddendum esse, nisi forte 
quis poma non inter cibos numeranda putet. 

Ibid. 41 : Quosdam e primoribus viris domum 
evocavit, transactaque raptim consultatione , reli" 
quam diei partem per organa hydraulica novi et 
ignoti generis circumduxit ostendensque singula, de 
ratione ac difficultate cuiusque disserens cett. — 
Minime, opinor, Nero cum comitibus disseruit de 
ratione ac difficultate ^ sed de ratione ac de facul- 
tate i. e. de vi ac potestate singularum organi par- 

tium. 

Ibid. 56 : [Deam Syriam] mox . . . sprevit . . . alia 
superstitione captus . . . Siquidem icunculam puella" 

rem pro summo numine . . . colere persevera" 

vit. — Mutilam vocem puto icunculam , quae prae- 
ter hoc loco apud nullum scriptorem usquam occurrit. 

Restitaendom est imagunculam coU. Aug. 7: nactm 
puerilem imagunculam. 

Titus, 7: Suspecta [Titi] rapacitas^ quod con" 
stabat in cognitianibus patris nundinari praemior' 
rique solitum. — Lectio cognitionibus Torrentio 
debetur. Codd. habent contionihus, quod merito im* 
probatur. Sed cognitionibus non magis placet. Qoi 
enim quaeso in cognitionibus rapacitati locus esse 
potuit ? Fere non dubito quin auctionitms yera lectio 
sit coU. Yesp. 16: negotationes (Yespasianus) quoque 
vel privato pudendas propalam exercuit, coemendo 
quaedam, tantum ut pluris postea distraheret. Ad 
hunc locum certe verba tentata spectant. 

Etiam mutilam vocem deprehendisse mihi yideor 
c. 8 : In iis tot adversis ac talibus non m.odo prin- 
cipis sollicitudinem sed et parentis affectum unicum 
praestitit. — Antiquitus scriptum . esse suspicor ad" 
versis ac fAtalibus. 



HISTOKIAE AUGUSTAE SCKIPTOKES. 



VULCATII GALLICANI AVIDIUS CASSIUS. 

C. 4, 7*): et cum ingens seditio in exercitum orta 
esset, processit nudus campestri solo tectus et ait: 
Percutite^ inquid^ me cett, — Duplici vitio haec 
verba laborant. Primum pro in exercitum orta scri- 
bendum est in exercitu mota, Deinde verba campes- 
tri solo tectus ocius eliminanda censeo , utpote adscripta 
a stupido quodam librario, qui, quum nvdus h. 1. 
inermis valere turpiter nesciret, decoris causa Avi- 
dium Gassium campestri saltem circumdedit. 

Fere eiusdem notae glossema invenitur in eadem 
vita 8, 1: Caput eius ad Antoninum cum delatum 
esset , ide non exultavit , non elaius est , sed etiam 
doluit , ereptam sibi esse occasionem misericordiae, — 
Verba non elatus est in marginem releganda videntur. 



AELII LAMPRIDII COMMODUS ANTONINUS. 

C. 2, 9: Aurigae hahitu currus rexit^ gladiato^ 
rihus convixit\ aquam gessit, ut lenonum minister^ 



*) Scriptores Histon^e Augustae, rec, H. Peter, Lipsiae 1865, 

ut prohris natum magis quam ei loco eum crederes 
ad quem fortuna provexit. — Primum inepta h. 1. 
verba yidentur aquam gessit. Aqaam gerere enim 
pro aquam portare num ferri possint dubito. Deinde 
vero quid faciemus verbis, quae sequuntur: ut leno- 
num minister? Cum praecedentibus cohaerere ne- 
queunt, nisi forte aquam portare lenonum ministri 
proprium fuisse putemus. Neque cum sequentibus 
coniungi possunt ob nominativum casum. Quid 
igitur? Nisi fallor omnia sana erunt, si correxeris 
aeque se gessit ut lenonum minister, Aeque ... ut ^ 
quod apud optimos scriptores non invenitur, post 
Plinium fere ab omnibus usurpatum est. 

C. 9 , 1 : Simulavit , se et in Africam iturum , ut 
sumptum itinerarium exigeret^ et exegit eumque in 
convivia et aleam convertit. — Legendum videtur 
balnea, Commodum enim aleatorem fuisse nusquam 
memoriae traditum est. Sed si quis alius balneorum 
luxuriae indulsit; cf. 5^ 4; 11, 5. 

Eod. cap. 3: multos praeterea paraverat interimere^ 
quod per parvolum quendam proditum est^ qui ta- 
bulam e cubiculo eiecit^ in qua occidendorum erant 
nomina scripta. — Malim servolum. 



lUUI CAPITOLINI PERTINAX. 

C. 8, 4 inter res Commodi, quarum auctio a 
Pertinace habita est, enumerantur maceras Hercula- 
neas et torques gladiatorias vasaque eluto auro ebore 
argento citroque composita. — Aurum elutum signi- 

ficare h. 1. volunt aurum probe excoctum et purga- 
tum. At frustra exempla quaeres, quibus etutus 
hanc vim vel umquam habuisse probatur. Scribendum 
censeo electro. Electrum, metallum omnium pretio- 
sissimum, etiam hac aetate in usu fuisse docet locus 
in Vit. Trig. Tyr. 14, 5. Heliog. 21 , 3. 



AELII SPARTIANI PESCENNIUS NIGER. 

C. 7, 7: Hic erga milites tanta fuit censura^ 
ut^ cum apud Aegyptum ab eo limitanei vinum 
peterent , responderit : ^Nilum habetis et vinum 
quaeritis?^* [siquidem tanta illius fluminis dulcitudo, 
ut accolae vina non quaerant]. — Verba , quae uncis 
inclusi, ut insulsum emblema eicienda esse verbo 
monere satis est. 

C. 10, 5: Item ob unius gallinacei direptionem 
decem commanipulones .... securi percuti iussit , et 
fecisset , nisi ab omni exercttu prope usque ad metum 
seditionis esses rogatus. — Pro metum motum resti- 
tuendum esse conicio. 

Aeque facilis est emendatu locus in eadem Vita 
11, 1:. nec sibi umquam vel contra solem vel contra 
imbres quaesivit tecti suffragium. — Immo vero 
suffugium. 



AELII SPARTIANI ANTONINUS CARACALLUS. 

C. 6, 1: Inde Alexandream petit, in gymnasium 
populum convocavit eumque obiurgavit; legi etiam 

8 

validos ad mUitiam praecepit. — Bes ipsa clamare 
yidetur etiam mvalidos legendum esse. 



AELII SPARTIANI ANTONINUS GETA. 

C. 4 , 1 : Fuit adulescens decorus , moribus aspe- 
ris^ sed non impius^ anarbo retractator guiosus 
cupidus ciborum et vini varie conditi, — Haeserunt 
editores in vocibus anarbo retractator. Si mihi 
emeudationis periculum facere liceat, inurbane iac- 
tator legendum existimem. In retra^tator latere 
iactatdr iam Jordanus vidit. 

C. 5, 4: FamUiare iUi fuit has quaestiones 
grammaticis proponere, ut dicerent, singula animalia 
quomodo vocem emitterent , velut: (zgni balant^ por^ 
celli grunniunt , palumbes minurriunt , porci grun^ 
diunt , ursi saeviunt, leones rugiunt^ leopardi ri- 
ctant^ elefanti barriunt^ ranae coaxanty equi hinni" 
unt^ tauri mu^giunt. — Voc. saeviunt vitiosum h. 1. 
esse haud dubitanter affirmare ausim. Desideratur 
enim vocabalum, quo animalis vox significatur. 
Proinde nescio an^ raviunt scribendum sit coll. Paulo . 
ad Pestum s. v. : Rava vox rauca et parum liqui' 
da^ proxime canum latratum sonans^ et deinceps: 
Ravim dicebant pro raucitate, unde et verbum ravio , 
ravis. Usus est hoc verbo Plautus Poen. 3, 8, 33. 
Cum rictant cf. carmen de Philom. vs. 49 f ubi de 
tigridis voce agitur. Wernsdorsius raccant, Nodier 
rancant ibi legendum censet. 

lUUI CAPITOUNI OPIUUS MACRINUS. 

C. i, 5: et alia dicuntur ab cdiisj quae ipsa 
quoque non tacdnmus. nam plerique gladiatoriam 
pugnam eum exhibuisse dixerunt et accepta rudi ad 
Africam isse, — Macrinnm hominem olim ignobilem, 
sordidmn et sporcmn non gladiatoriam pngnam ea>- 
hibuisse,, opinor, sed exercuisse dixerunt. 



AELll LAMPRIDll ANTONINUS HELIOGABALUS. 

G. 4i 1: Deinde ubi primum diem senatus habuit j 
matrem suam in senatum rogari iussit. quae cum 
venisset , vocata ad consulum suhsellia scribendo 
adfuitj [id est senatus consulti conficiendi testis]. — 
Ultima yerba, quae uncis inclusi, expungenda esse 
nemo non videt. Quasi vero vel Aelii Lampridii 
aetate nescierint, scribendo adesse quid sibi vellet! 

Non minus turpe emblema legitur in ead. Vit. 
11, 7: Erant amici improbi et senes quidam et 
specie philosophi qui caput reticulo componerent, [qui 
inproba quaedam pati se dicerent], qui maritos se 
habere iactarent, — Vv. qui — dicerent, quibus 
qui — iactarent explicantur, male e margine irrep- 
serunt. 

C. 29, 3: Habuit et hanc consuetudinem ^ ut 
octo calvos rogaret ad cenam et item octo luscos et 
item octo podagrosos^ octo surdos, octo nigros, octo 
longos et octo pingues, — V. nigros non ferendum 
h. L videtur. Agitur enim de hominibus qui aliquo 
corporis vitio notabiles erant. Quidni imperatorem. 

qui octo pingues inyitaret, simul octo macros rogasse 
suspicemur? 

In eod. cap. § 6 legitur : proponehat praeterea his 
quasi themata^ ut iura nova dapibus condiendis 
invenirent, cuius pUicuisset commentum , ei dahat 
ma^ximum praemium. ~ Manifestum est condimen- 
tum legendum esse. 

C. 30, 4: Celehravit item tale convivium utapud 
amicos singulos singuli missus appararentur ^ et^ 
cum alter maneret in Capitolio , alter in Palatio , 
alter super aggerem, alter in Caelio^ alter trans 
Tiherim^ et ut quisque mansisset^ tamen per ordi" 
nem in eorum dornihus singula fercula ederentur, 
ireturque ad omnium domos. Sic unum convivium 
vix toto die finitum est^ [cum et layarent per sin- 
gula fercula et mulieribus uterentur]. — Verba haec, 
quae uncis inclusi, expungenda sunt, quippe male 
repetita ex huius capitis § 3: exhihuit aliquando et 
tale convivium, ut haheret viginti et duo fercula 
ingentium epularum, sed per singula lavarent et 
mulierihus uterentur. 



AELII LAMPRIDII ALEXANDER SEVERUS. 

C. 16, 3: Fuit praeterea illi consuetudo^ ut si 
de iure aut de negotiis tractaret, solos doctos et 
disertos adhiberet^ si vero de re mUitari, militares 

veteres et omnes litteratos et maxime eos , qui 

historiam norant. — Ni omnia me fallunt, homines 
litteratos legendum est. 

C. 22 , 6 : Praesides provinciarum mune^ 

rihus adiuvit dicens, et fures a re publica pellendos 
ac pauperandos et integros esse redimendos atque 
ditandos, — Sententia aperte ut pro redimendos 
retinendos legatur requirit- 

C. 45, 3, postquam narravit scriptor Severo eam 
consuetudinem fuisse , ut omnia bellica consilia , quo- 
ties expeditionem susciperet, cum militibus commu- 
nicaret, ita pergit: et id quidem eo usque quamdiu 
ad fines harharicos veniretur, lam enim inde tace- 
hatur^ et omnes amhulabant, ne dispositionem Ro- 
manam harhari scirent — Peterus^, quum ambula' 
hant sibi suspectiim esse profitetur, simul annotat 
verbum desiderari cui ignorandi notio insit. Non 
dissentio. Quid autem obstat, quominus amhulahant 
ex amhigehant i. e. haerebant, incerti erant, depra- 
vatum esse credamur? 



lULII CAPITOLINI MAXIMINI DUO. 

C. 2, 1: Et in prima quidem pueritia fuit pastor^ 
nonnumquam etiam procerte^ qui latronihus insidia^ 
retur et suos ab incursionihus vindicaret. — Loco 
misere corrupto et depravato medecinam afiFerri posse 
existimo, si in etiam procerte latere ponamus etiam 
in procinctu. Etenim sic rem intellego, Maximi- 
num , quum puer greges pasceret , interdum armatam 
egisse vitam^ ut est in Vita Proculi 12, 5. Locutio 
in procinctu esse apud Script. Hist. Aug. semel 
atque iterum invenitur; cf. Gord. 26, 4; Valer. 
5 (1), 4. 

C. 5 , 1 : numquam [Heliogabalum] salutavit per 

totum triennium huc atque Hluc discurrens; modo 
agris modo otio modo fictis languoribus occupatus 
est, — Malim lahorihus, nam languoribus occupatum 
esse absurdius dictum videtur, quam ut vel lulio 
Gapitolino imputaverim. 

C. 13, 5: Sed cum Romani eius crudelitatem 
ferre non possent, quod . . . . sine delicto consvlares 
viros et duces mvltos interimeret,, alios siccis vehelis 
exhiberet\ alios in custodia detineret . . , . contra eum 
defectionem pararunt — Non intellego voces siccis 
vehelis. Suspicor legendum esse sicis vel telis et ita 
locum interpretor^ Maximinum alios consulares et 
duces in custodia detinuisse, alios ludorum causa in 
arenam produxisse, ubi cominus eminusve interfice- 
rentur. Cf. Suet. Nero 12: Exhihuit ad ferrum 
quadringentos senatores^ sexcentosque equites. 

C. 27 , 2 : perit , in ipso flore inventutis .... 
litteris et Graecis et Latinis imhutus ad primam 
disciplinam. nam usus est magistro Graeco littera-- 
tore Fahillo cett. — Locus leviter turbatus in integro 
restituitur, cum scripseris: perit^ in ipso flore in- 
ventutis . . . litteris et Graecis et Latinis imhutus. 
Ad primam disciplinam usus est magistro cett. Voc. 
nam^ per dittographiam ex ultima syllaba v. disci- 
plinam ortum, corruptionis causa est. 



lULII CAPITOUNI GORDIANI TRES. 

C. 25 , 1 : Nisi di omnipotentes Romanum tue^ 
rentur imperium^ etiam nunc per eynptos spadones 
velut in hasta positi venderemur. — Legendum est 

veluti hasta posita. Cf. Cic. de Off. 11, 8, 27, de 
Sulla: Est enim ausvs dicere hasta posita^ cumhona 
in foro venderet .... praedam stmm se vendere. 
Cf. Cic. in Ant. H. 26, 64, in RuUum H, 23, 62, 



lUUI CAPITOLINI MAXIMUS ET BALBINUS. 

C. 5 , 1 : Maximo pater fuit Maximus , units e 
plebe, ut nonnulli dicunt faher ferrarius^ ut alii 
raedarius [vehicularius febricator]. — Expungendum 
est molestum emblema. 

C. 9, 3: Nam et in publicum processit^ manus 
singulis quibusque tenudt et paene ictum lapidis 
passus est, — Corrige tetendit. 

C. 15, 5: Tanta est autem historicorum inter se 
certantium imperitia vel usurpatio, ut multi eundem 
Maximum quem Puppienum velint dici cett. — Fere 
non dubito , quin turhatio antiquitus scriptum faerit. 
Non video enim, qui usurpationi tribui possit, quum 
historiarum scriptor inter duo nomina non recte 
distinguit. 



TREBELUI POLLIONIS GALUENI DUO. 

C. 6 ^ 3 postquam clades aliquot narratae sunt , 
haec sequuntur: Pudet prodere inter haec tempora^ 
[cum ista gererentur] , quae saepe GaUienus .... 
quasi per iocum dixerit. — Verba cum ista gere-- 
rentur ludimagistro reddenda sunt, qui nesciebat. 

tempora h. 1. ut saepius alibi fere idem valere quod 
calamitates. 

C. 9, 5: Praetereundum non est haud ignobile 
facetiarum genus, Nam cum grex Persarum quasi 
captivorum per pompam . . . duceretur , quidam scur" 
rae miscuerunt se Persis^ diligentissime scrutantes 
omnia atque uniuscuiusque vultum mira inhiatiane 
mirantes, a quibus cum quxiereretur ^ quidnam ageret 
Ula solertia^ Uli responderunt, T^Patrem principis 
quaerimus,^* — Corrigendum est: quidnam agerent 
illa insolentia. Etenim principis pater captivus a 
Persis retinebatur. Insolentes autem fuere scurrae, 
qui Gallieno exprobrarent , eum patris redemptionem 
yel ultionem impie negligere. 



TREBELLII POLUONIS TYRANNI TRIGINTA. 

C. 6, 3: Tunc interfecto etiam Lolliano solus 
Victorinus in imperio remansit^ qui et ipse^ quod 
matrim&niis militum et militarium corrumpendis 
operam daret^ a quodam actuario^ cuius uxorem 

stupraverat percussus [est]. — Inepta vox h. 1. 

est militarium, Vv. milites enim et miiitares pro- 
miscue semper a Scriptt. Hist. Aug. usurpantur, ita 
ut nihil quidquam inter utrumque intersit. Vide num 
corrigendum sit familiarium. 

C. 8 , 6 : [Marius] occisus est a quodam milite , 
quiy cum eius quondam in fahrili officina fuisset, 
contemptus est ah eodem. — Satis perspicuum est 
eius depravatum esse ex socius coU. § 1 : Marius 
ex fahro^ ut dicitur^ ferrario cett. 

C. 18, 11: Est et alia eiuB epistola qua gratias 
BaUistae ait^ in qua docet, stbi praecepta guher- 
nandae rei p. ah eodem data, gaudens^ quod eius 
consilio nullum adscripticium , id est vacantem^ hor 
heret et trihunum nullum stipatorem, qui non vere 
aliquid ageret. — Leviter haec parganda sunt. Pri- 
mnm pro ait requiro agit , deinde et post haheret 
delendum est, q^ippe quod per dittographiam ultimae' 
syllabae ortum sit; tum vero w. id est vacantem 
uncis includantur. Scribendum ergo erit: quod eius 
consilio nullum adscripticium haheret trihunum, nuU 
lum stipatorem cett, Ascripticii tribuni eodem modo 
dicti sunt, quo milites ascripticii, de quibus cf. Paul. 
Diac. p. 14, 13. , 

C. 30 , 11: Quid de divo Claudio , qui 

eam. . . . passus esse dicitur imperare? idque occulte 
ac prudenter , ut illa servante orjentalis fines imperii 
ipse securius quae instituerat perpetraret, — Sen- 
tentia postulat consulte ac prudenter, 

Ibid. 12 [Zenobiae] ea castitas fuisse dicitur ut 
ne virum suum quidem scierit nisi temptatis con-' 
ceptionihus. — Horum verborum sensus percipi nullo 
modo mihi posse videtur, nisi ita emendaveris: 
siverit nisi temptandis, praesertim quum deinceps 
haec leguntur: nam cum semel concuhuisset ^ exspec-- 
tatis menstruis continehat se, si praegnans esset^ 
sin minus , iterum potestatem quaerendis liheris 
dahat. — Sinere h. 1. eandem vim habere puta, 
quam vulgo admittere habet. 

Ibid. 18: Bihit saepe cum ducihus, cum esset 
alias sohria ; hihit et cum Persis atque Armeniis^ 
ut eos vmceret. usa est vasis aureis gemmatis ad 

9 

convivia non nisi Cleopatranis, — Scriptura ad con- 
vivia non nisi Petero debetur. Godices M. S. variant 
inter conuiuincimusa et conuiuiuidniusa et conuiui- 
cimus, Satis perspicuum yidetur in his nihil aliud 
latere nisi cum unionibus. Cf. Tyr. trig. 32, 6: 
haec uniones Cleopatranos habuisse perhtbetur. 



FLAVII VOPISCI AURELIANUS. 

G. 3, 2: Et evenit quidem^ ut de eorum virorum 
genitali solo nesciatur ^ qui humiliore loco et ipsi 
plerumque solum genitale confingunt^ ut dent poste- 
ritati de locorum splendore fulgorem. — Huius loci 
sensus non intellegi mihi posse videtur, nisi elapsi 
pro et ipsi restituatur. Elabi h. 1. valet ascendere, 
ut apud Verg. Geo. 11, 305: ignis Robora com^ 
prendit , frondesque elapsus in altas , Ingentem coelo 
sonitum dedit. 

C. 9, 4: Qwid enim in illo non clarum? quid 
non Corvinis et Scipionibus conferendum9 ille libe^ 
rator lUyrici , ille GaUiarum restitutor , iUe dux 
magni totius exempli, — Immo vero toties. 

C. 14, 2: Et ego . . . . ideo cuncta feci^ ideo 
vulnera patienter excepi^ ideo et equos et coniuratos 
meos lassavi ut mihi gratias ageret res p. et con" 
scientia mea. — Absurde copulantur equi et coniu- 
rati. Aut fallor, aut socios legendum est. % 

C. 24 , 1 : Capta autem civitas est miro modo. 
nam cum Heraclammon locum ostendisset aggeris 
naturali specie tumentem , qu^ posset Aurelianus 
cultus ascendere, cett. — Non dubito quin occultus 

Vopiscus scripserit. Saepius autem adiectiyo usus 
est, ubi purior scribendi ratio adyerbium postularet; 
cf. in hac ipsa Vita 3, 1; 16, 1; 32, 1 cett. 

C. 80, 4: Pacato igitur oriente in Europam 
Aurelianus redit victor atque Ulic Carporum copias 
adflixit ety cum Ulum Carpicum senatus absentem 
vocasset, mandasse e loco fertur: :i^Superest^ p. c. 
ut me etiam Carpisculum vocetis." — Deleto e, 
quod ex ultima praecedentis Yocabuli sjUaba bis 
scripta originem duxit, pro loco ioco substituendum 
est. 

C. 33, 2: Currus regii tres fuerunt^ in his unus 
Odenati^ argento auro gemmis operosus atque dis^ 
tinctus. — Non satis capio quid sibi velit h. 1. 
operosus. Conicio conspersus legendum esse. 

C. 42, 5: Vide^ quaeso , quam pauci sint prin- 
cipes boni^ ut hene dictum sit a quodam mimico 
scurra Claudii huius temporibus , in uno amdo honos 
principes posse perscrihi atque depingi. — Scurram 
illum dixisse existimo: in nani anulo^ quod nescio 
an aliquanto iocosius sit. Codex Palatinus habet 
nano. 



FLAVII VOPISCI TACITUS. 

C. 6 , 2 : Omnia . seria , cuncta gravia et quasi 
ipsa res p. iubeat, auguranda sunt. — Luce clarius 
est cauta restituendum. esse. Prorsus eodem modo 
in vita Claudii 9, 2 naufragii in nuncfragii depra- 
vatum invenies. 

C. 17 (4), 1: Fanaticus quidam in templo SU' 

vani tensis memhris exclamavit: :i^Ta4:ita purpura^ 
tacita purpura.^' — Immo vero tensis manibm. 



FLAVU VOPISCI PROBUS. 

C. 1, 3: Probum principem, cuius imperio oriens^ 
occidens, meridies, septentrio omnesque orhis partes 
in totam securitatem redactae sunt, scriptorum inopia 
iam paene necsimus. — Pamm dubium est, quin 
in tutam securitatem Vopiscus scripserit. 

C. 4, 5: Te quaeso, fUi carissime, ut eum iuve- 
nem^ quem imitari pueris omnihus volo in tanto 
haheas honore quantum virtutes eius .... desid^- 
rant. — Insulsa et soloeca est lectio quem imitari 
pueris omnihus volo, Conicio pueris primum de- 
pravatum esse ex puheres, deinde librarium aliquem 
pro pueris omnes emendate, ut sibi certe videba- 
tur, scripsisse pueris omnihus. Restituendum ergo 
est puheres omnes. 

In eod. Cap. § 5 : Huic igitur dari iuhehis . . . 
patinam argenteam lihrarum decem specellatam. — 
Adiectivum specellatus inter &7raL^ eipYjfiiua numeran- 
dum est. Patinam specellatam patinam faisse afi^- 
mant specillis i. e. parvis speculis distinctam. Non 
credo autem de patinis tali modo ornatis vel semel 
alibi mentionem factam esse, quamobrem malim 
sigillatam i. e. parvis signis seu imaginibus orna- 
tam. Cf. Cic. Verr. IV. 14, 32: lubet me scyphos 
sigiUatos ad praetorem statim afferre; ad. Att. I. 
10 , 3 : putealia sigillata dtto. 

C. 23, 5: Divinitatem Proho derogent, qvxim 

imperatores nostri prudenter et consecrandam vvlti- 
hus et omandam templis et celebrandam ludis cir- 
censihus iudicarunt. — Pro absnrdo vultibus cultibus 
snbstitnendom est. 



FLAVII VOPISCl SATURNINUS. 

G. 8 inserta est lepidissima epistula Hadriani 
' Imperatoris , in qua de Aegypto agit et de Aegyp- 
tiis. In hac epistula, § 7, haec ]eguntur: unus iUis 
deus nuUus est, hunc Christianij hunc ludaei^ hunc 
omnes veneraniur et gentes. — Pro ntdlus Lehrsius 
(apud Friedlaenderum »Darstellungen" 11 p. 208) 
rectissime nummus scribendum esse vidit. Miror 
autem virum doctissimum intacta reliquisse sequen- 
tia omnes venerantur et gerites, quae aptum sensum 
minime praebent. Corrigendum est divites veneran" 
tur et egentes. DIVITES presse et negligenter scrip- 
tum fecillime in OMNES depravari potuit. 

C. 9. 3: Deposita purpura ex simulacro Veneris 
cyclade uxoria militibus circumstantibus amictus . . . 
est. — Donec constet cyclas uxoria qualis tandem 
fuerit, serica legere propono. 



VOPISCI CARUS ET CARINUS ET NUMERIANUS. 

C. 1 , 1 : Fato rem p, regi eamqtte nunc ad 
summum evehi^ nunc ad minima retrahi^ Probi 
mors satis prodidit, — Praetulerim pro minima in- 
fima legere. 

C. 13, 1. Et cum qiiaereretur ^ quis vindex Nu" 
meriani iv^stissimus . fieret , . . , , Diocletianum omnes 
.... Auqustum appellaverunt , virum insignem , cal' 
lidum^ amantem rei p., amantem suorum et ad 
omnia qwie tempus quaesierat statim paratum, con^ 
silii semper alti, nonnumquam tamen effrontis^ sed 
prudentia et nimia pervicacia motus inquieti pectoris 
comprimentis. — Virum consilii semper alti^ non- 
numquam tamen effrontis eum esse volunt, qui, 
quum semper afiPectus suos celet et dissimulet, in- 
terdum tamen temerarie agit et imprudenter. Etsi 
non praetermittendum est, si haec interpretatio recte 
se haberet, verba, quae deinceps sequuntur, satis 
otiosa esse et supervacua, non tamen nimis eam 
impugno, quatenus ad v. consUii alti pertinet. Cap. 
enim 15, 1 , de Diocletiano scriptum est: denique, 
ut erat alius , risit et tacuit, Locutio ipsa autem de- 
fendi posse videbis, quum Curtium inspexeris, qui VI, 11 
scripsit: altiore consilio aliquid concipere. Sed haerebis 
in voce effrontis, quod praeter hoc loco apudnuUum 
quemquam scriptoreni legitur et cui temere fere eadem 
vis tributa esse videtur, quam habet Franco-Gallicum 
V. effronte. Hanc ob causam Vopiscum, quem anti- 
quiorum scriptorum imitatorem fuisse ubique apparet , 
effrenis scripsisse conicio. Deinde vero semper alti 
depravatum existimo ex temperati. Scriptor signi- 
ficare voluit, Diocletianum, virum cautum omnino 
et prudentem, interdum affectibus effrenatis abstrahi 
se passum esse. 



Appeudicis loco pauculos ex Gicerouis Oratiouibus 
locos addere libet. 

In Autouiaua^I. 13, 31 *), Autouii memoriam 
excitat orator ad illius diei (a. d. XVI Kal. Apr.) 
cogitatiouem, quo iu aedem Telluris seuatu couvocato 
praeclara oratioue pacem cum praestautissimis civibus 
coufirmasse visus erat: Qiuie fuit oratio de concor" 
dia! quanto metu veterum malorum^ qvxinta solli' 
citudine civitas tum a te liberata est^ cum collegam 

tuum illo primum die collegam tihi esse voluisti, 

— Lectio veterum malorum Halmio debetur, cui 
quod Codd. habeut ueterani displicet. lu editioue 
vero, quae a. 1858 Beroliui prodiit, etsi emeudatioue 
sua reiecta magis iu Mauutii seuteutiam iucliuasse 
visus, qui ueterani deleudum ceusuit» tameu vulga- 
tam lectiouem quodammodo tueri couatus est. »Weuu 
die Lesart richtig" iuquit »uud das Wort uicht eiu 
Glossem ist, so sagt Gicero, die Veteraueu, deueu 
Gaesars Tod die grossteu Besorguisse eiugeflosst hatte, 
seieu erst durch die Aussohuuug des Autouius iuit 
seiuem GoUegeu uud mit deu Verschworueu daruber 
beruhigt wordeu, dass ihueu die feierlicheu Ver- 
sprechuugeu des Seuats gehalteu wurdeu.'^ Quae 
explicatio docta quidem , sed uimis coutorta et quae- 
sita videtur. Nam, ut cetera mittam, credi uou 
potest, oratorem aute civitatem uuiversam, primo 



*) Usas 8um editione Orelliana altera. 



\ 



72 



loco yeterauormu mentionem fecisse, quorum auimi 
Autouii oratione et moderatione erecti essent. Qudd 
et videruut Madvigius (Opusc. p. 203 uot. 1) et 
Btikius (Schol. Hypomn. I. p. 197), qui uiliil melius 
sibi occurrere scribit, quam ut legatur quanto metu 
incerta^ quanta sollicitudine, i. e. suspensa civitas. 
Potius crediderim iu metuueterani latere metuetcura, 
Cui autem cura et sollicitudo miuus apte coniungi 
posse videntur, is iuspiciat ad Att. XV. 14. A. 3; 
Tusc. I. 40. 96. 

In Autou. n. 5. 11. Quis autem meum consu- 
latum praeter te Puhliumque Clodium^ qui vitupe- 
raret , inventus est ? Cuius quidem tibi fatum , sicut 
C. Curioni inaneU Mauendi verbum quouiam per- 
petuo et constanti loqueudi usu accusativum requi- 
rat, plerique editores pro tihi et Curioni substitue- 
runt te et Curionem^ quod et deteriores Codd. prae- 
beut. Malim "imanet in imminet corrigere, quod 
huius loci senteutae optime couvenire uemo uou 
videt. 

lu eadem Or. 25 , 62 : Accessit ut Caesare ignaro , 
cum esset ille Alexandreae^ beneficio amicorum eius 
magister equitum constitueretur. Verba cum esset 
iUe Alexandreae uou Ciceroui, sed sedulo ludi ma- 
gistro deberi exilbtimo. Beiciatur igitur iu marginem. 
Neque aliter sentio de v.v. qfuod fas non est, quae 
leguutur 34, 87: Ideone L, Tarquinius exactus, 
Sp. Cassius^ Sp. Maeliusj M» Manlius necati ut 
multis post saecvlis a M. Antonio^ quod fas non 
esty rex Romae constitu^retur? Quasi vero Romani 
docendi fuisseut^ regem Romae constitui nefas esse! 
Prorsus simili vitio laborare videntur 27, 67: Oceanus, 

me dius fidiuSy vix videtur tot res^ tam dissipatas^ 
tam distantibus in locis positas^ tam cito ahsorhere 
potuisse, in quibus tam — positas a grammatici ne- 
scio cuius manu profecta conicio, nimis solliciti ne 
dissipatas h. 1. effusas, consumptas valere putare- 
mus. 

In eadem Orat. 28. 68 haec leguntur: Necesse 
est^ quamvis sis^ ut es, violentus et furens, quum 
tibi obiecta sit species singularis viri, perterritum 
de somno excitari , furere etiam saepe vigilantem. — 
Displicet repetitio verbi furere. Furens intactum 
relinquendum censeo, sed furere quin emendatione 
egeat vix dubito. Quidni oratorem horrere scripsisse 
suspicemur , quod verborum contextum requirere ap- 
paret? — In eiusdem capitis § 69 legitur: frugi 
factus est: iUam suam suas res sihi hahere iussit; 
quam Cod. Ven. lectionem ita plerique editores 
emendare conati sunt, ut post illam insererent mi- 
mam, Malim pro illam substituere mimulam coU. 
25. 61: Venisti Brundisium, in sinum quidem et 
in complexum tuae mimulae, 

In Anton. V. 2, 6: Tu civein sceleratum et 
perditum Gallorum et Germanorum pecunia, pedi- 
tatu^ equitatu, copiis instrues? ~ Erit fortasse qui 
copiis delendum censeat, praesertim quum respexe- 
rit Ep. ad Fam. XV. 4, 6: adolescens et equitatu 
et peditatu et pecunia paratus, Sed copiis retineri 
posse, dummodo peditatus^ equitatus gen. casu. cor- 
rexeris, fragmentum docet Or. pro Ponteio IV, 8: 
Frumenti maximus mumerus e Gallia^ peditatus 
arnplissimae copiae e Gallia, equites numero plurimi 
e Gallia. 

10 

Ibid. 4 , 11: Quid illi immanes quaestus feren^ 
dine^ quos M, Antonii tota exhausit domus? Decreta 
falsa vendehaty regna, civitates, immunitates in aes 
accepta pecunia iuhehat incidi, [Haec se ex com- 
mentariis C. Caesaris , quorum ipse auctor erat , 
agere dicebat.] Calehant in interiore aedium parte 
totius rei publicae nundinae, — Verba, quae uncis 
inclusi , in nescio ciiius Grammatici scholia reicienda 
existimo , cui praecedentia interpretatione indigere 
visa sunt. Interrumpunt enim et impediunt cursum 
orationis concitatae. — Nescio an eiusdem manus ad- 
ditamentum legatur in seqq. (§ 12): Neque solum 
commentariis commenticiis chirographisque venalibus 
innumerahilis pecunia congesta in illam domum est^ 
cum, quae vendehat Antonius, ea se ex actis Caesor- 
ris agere diceret, sed senatus etiam consulta pecunia 
accepta falsa referehat, Verbis cum — diceret enim 
explicatur praecedens commenticiis^ minime vero pe- 
cuniae in Antonii domum congestio, quod putares, 
si eo, quo nunc in edd. recepta sunt, ordine le- 
guntur. \ 

In Anton. VI. 1. 3 ; Hodierno autem die nescio 
qua eis ohiecta re remissior senatus fuit, — In optimo 
Cod. Ven. baec ita leguntur: Hodiemo dies non 
est pene, Scio quaeis ohiectarem rerrt^sior senatus 
fuit^ ita tamen ut non est punctatum sit. Quae 
Ravius hoc modo emendanda censuit : Hodiemo die , 
pacis nescio qua ohiecta spe , remissior cett, , quod 
laudo et probo, praesertim quum eorum rationem 
habeo, quae Or. in Ant. VII. 4. 13 leguntur: postri^ 
die ad spem estis inanem pacis devoluti, Mallem tamen 
Bavius cod. scripturam diespenescioquaeisohiectarem- 

remissior pressius secutus , scripsisset : Hodierno 
die spe nescio qua pacis ohiecta remissior senatus 
fuit, 

In Anton. VIII. 2. 7: Utrum hoc hellum non 
est 9 Etiam tantum hellum , quantum numquam 
fuit. Ceteris enim hellis, maximeque civilibus^ con- 
tentionem rei puhlicae causa faciehat. SuUa cum 
Sulpicio de iure legum^ quas per vim consul Sulla 
latas esse dicehat; Cinna cum Octavio de novorum 
civium suffragiis; rursus cum Mario et Carhone 
Sulla cett, — Non uno vitio haec laborare videntur. 
Etsi enim negari nequit utrum in interrogatione 
interdum ita usurpatum esse, ut an vel-ne in se- 
quentibus omitteretur, tamen non facile exemplum 
invenies interrogationis negativae, quae quum ab 
utrum incipiat , seqq. an vel -ne careat. Voc. beZ- 
lum male repetitum iam Lambino displicuit. Etiam 
commate a seqq. distinguendum existimo, ut affir- 
mationem notet, qua praecedenti interrogationi re- 
spondeatur. Voc. Sulla parvo intervallo repetitum 
non leviter offendit. Equidem post praecedens SuLla 
voc. consul librarii negligentia periisse conicio, si- 
militudine seqq. literarum cumsul- decepti. Sequenti 
consul Sulla aequo animo carere possumus. At prae- 
terea haec posterior sententia verbo caret, nisi /a- 
ciehat eliciatur ex praecedentibus , quod vide, num 
ita fieri possit, ut non valde contorqueatur et in- 
fringatur oratio. Quae quum ita sint, haec legenda 
videntur: Utrum hoc hellum, an non est? Etiam^ 
tantum, quantum numquam fuit, Ceteris enim in 
hellis , maximeque dvilihus contentionem rei puhlicae 
causa faciehant^ ut Sulla consul cum Sulpicio de 

iure legum^ quas per vim latas esse dicebat; Cinna 
cett. 

In eadem Or. 3. 9: Omnes Cafones, omnes Saxae 
ceteraeque pestes, quae sequuntur Antonium, a^edes 
si5i optimas^ hortos^ Tusculana^ Alhana definiunt. 
Atqv£ etiam homines agrestes , si homines iUi ac 
non pecudes potius, inani spe ad aquas usque et 
Puteolos provehuntur. — Aut omnia me fallunt, aut 
immani spe non inani sententia requirit. 

In Anton. X. 4. 8: Quamquam qui umquam aut 
ludi aut dies laetiores fuerunt^ quam cum in sin^ 
gulis versihus populus Romanus maximo clamore et 
plausu Bruti memoriam prosequehatur ? — Quia inepte 
edatur aut ludi aut dies^ Mommsenius emendavit: 
aut ludi aut auditiones. Godd. scriptura incerta 
est; aut laudi legitur et au ludi; alii aut dies, 
aut audies exhibent, alii auuidis, aut diis, Nisi 
quid melius, legendum videtur: Quamqu^am qui um- 
quam antea ludi laudis avidis laetiores fu£runt cett. 

Ibid. 11. 26: Quis igitur is est? Aut M. Brutus 
aut C. Cassius aut uterqu£. Decemerem plane^ 
sicut multa [in] consulihus , alterum ambosve , ni 
Brutum colligassemus in Graecia cett. — Multa 
in consulihus (sc. decemuntur) Halmius edidit , 
incerta^ ut ipse confitetur, coniectura. In Cod. 
Tegemseensi, ab ipso Halmio collato, qui alias 
conss. vel cos. per omnes casus et numeros habere 
solet, multa consulib legitur, in reliquis midta con- 
svlem. Probo Rayii emendationem , qui Ciceronem 
scripsisse iudicat sicut multa solemus: alter amhove\ 
nisi quod consulih non ex solemus, sed ex consuevi^ 
mus depravatum esse putarim. Hoc igitur legendum. 

In Anton. XII. J. 2: Accessit consul hortator. 
At qui consul! Si prudentiam qu^zerimus, qui mi- 
nime faUi posset: si virtutem^ qui nvllam pacem 
proharet , nisi concedente atque victo, — Non conce' 
dente^ sed cum cedente legendum esse vix monere 
opus est. 

Ibid. 17. 34 et 35: -^Quid? hoc placetne vetera' 
nis istis? quihus adhuc omnia integra sunt.^^ Nihil 
vidi tam integrum , quam ut oppu^gnare imperatorem 
incipianty cum tantum studium consensumque os- 
tenderint. »Quoniam vos assentationihus et venena- 
tis munerihus venistis.^' Depravati an corrupti sunt , 
quihus persuasum sit foedissimum hostem iustissimo 
hello persequi? »At militihus inclusis opem fertis," — 
V.v. Quid—sunt^ Quoniam — venistis^ At — fertis Anto- 
nii sunt in epistola, ad Hirtium et Gaesarem data, cuius 
singulas partes Gicero oratione percurrit et examinat. 
Quoniam — venistis mendo obscurantur , quod facillime 
tolli posse videtur si post vos eos inserto venistis in 
emistis, i. e. corrupistis, correxeris. At vel sic uon 
apte cohaerent nec cum praecedentibus epistolae vv. 
quihus omnia adhuc integra sunt, nec cum seqq. 
At militihus, Quam ob rem vv. cum tantum stu- 
dium consensumque ostenderint Antonio tribuenda 
existimo. Scripserat nimirum Antonius, veteranis 
omnia adhuc integra esse, iis, neutri parti addictis, 
facere licere, quodcumque vellent. QuoGicero: immo 
nihil tam iis licet, quam imperatorem oppugnare. 
Pergit Antonius: ideo enim tantum studium consen- 
sumque (veterani) ostenderunt, quum vos eos corru- 
pistis. Pro sequenti an cum Weiskio aut substitui. 
Legendum igitor est: >Quid? hoc placetne veteranis 

istis, quihus adhuc omnia integra sunt?" — Nihil 
vidi tam integrum , quam ut oppu^nare imperatorem 
incipiant — »cum tantum studium consensumque 
ostenderint, quoniam vos eos assentationibus et vene- 
natis numeribus emistis.^^ Depravati aut corrupti 
sunt cett. 

Ibid. 18. 37: Is etiam queritur conditiones su^s 

repudiatas ; ut Maudae in tertia decuria 

iudicarent , id est^ ut perfugium scelerum esset cum 
turpissimis rei puhlicae sordihus. — Cwm, quod in 
omnibus Codd. legitur, quia h. 1. ineptum sit, variis 
coniecturis viri docti usi sunt ad locum sanandum, 
quarum tamen nuUa probabilis videtur. Nescio an 
Cicero scripserit non cumturpissimis , sed contemp-" 
tissimis. 

In Anton. XIV. 5. 13: Etiam in eos, qui omnes 
suas curas in rei publicae salute defigunt , impetus 
crimen invidiaqus quaeretur, — Locum, ut nunc in 
edd. vulgo legitur, pro^ corrupto habendum esse , recte 
Halmius annotavit. Quoniam impetus crimen invi- 
diaque absurde scriptum sit, aut impietatis crimen 
invidiaque , aut crimen invidiaque deleto impetus 
corrigendum censet. Quorum neutrum probo. Medi- 
cina petenda videtur ex Acad. 11. 15. 46: Adver- 
satur enim primum, quod parum deflgunt animos 
et intendunt in ea, quae perspicua sunt, Etiam 
nostro loco olim scriptum esse conicio qui omnes 
suas curas in rei publicae salutem defigunt et in- 
tendunt , crimen invidiaque qua^retur. 

De Imp. Cn. Pomp. 7. 18 : Etenim primum Ulud 
parvi refert , nos publicanis amissis vectigalia postea 
victoria recuperare; neque enim isdem redimendi 

facultas erit propter calamitat&m , neque aliis volun- 
tas propter timorem, — Mendo haec verba obscurari 
recte Halmius annotavit (in ed. Berol. a. 1858). 
Quam vero proposuit emendationem : nos pvhlicano- 
rum honis amissis vestigalia posse ipsa victoria re- 
cuperare nimis temeraria videtur, nisi quod iure 
posse scripserit, quia postea h. 1. non praesens, sed 
futurum tempus requirit. Non magis placet Momm- 
senii coniectura, nos publica his amissis (sc. vecti- 
galia) postea scribentis. Equidem v. pvhlicanis lu- 
di magistro nescio cui deberi suspicor, quod, quum 
explicandi causa supra sequens isdem olim scriptum 
esset , librariorum culpa ex suo loco migraverit , 
quo facto amissa in amissis abierit. Legendum igitur 
est: nos amissa vectigalia posse ipsa victoria recu- 
perare. 

Ibid. 9. 22: Primum ex stw) regno sic Mithri- 
dates profugit^ ut ex eodem Ponto Medea illa quon^ 
dam profv/gisse dicitur^ quam praedicant in fuga 
fratris sui membra in iis lods^ qua se parens per- 
sequeretur^ dissipavisse , ut eorum collectio dispersa 
maerorque patrius celeritatem persequendi retardaret, 
Sic Mlthridates fugiens maximam vim auri atque 
argenti pulcherrimarumque rerum omnium^ quas et 
a maioribus acceperat et ipse hello superiore ex tota 
Asia direptas in suum regnum congesserat , in Ponto 
omnem reliquit, Haec dum nostri colligunt omnia 
diligentius^ rex ipse e manihus effu^it. Ita illum 
in persequendi iftudio maeror, hos laetitia tardavit, 

Hunc .... Tigranes excepit. — V.v. Ita illum" 

tardavit spuria sunt et suppositicia. (In 2 optim. 
Godd. post Ulum insertum est a tam i. e. Aetam, 

ut Halmius vidit). Primum enim verborum contex- 
tuni et continuationem impediunt, si quidem hunc, 
a quo postrema incipit periodus, quodque nunc iure 
reprehendi possit, illis deletis demum cum praece- 
denti rex apte cohaeret. Deinde a totius loci sen- 
tentia prorsus abhorrent. Toto enim loco hoc agi- 
tur, ut Mithridatis et Medeae dolus, minime vero 
ut Medeae patris, obiter tantum commemorati, mae- 
ror et militum Romanorum laetitia inter se compa- 
rentur,> quos praeterea non laetitiam, sed avaritiam 
in persequendo tardavisse crediderim. 

Pro Sestio 5. 12: Si M. Petrei non excellens 

animus exstltisset , neque adiutor ei P, Sestius 

ad excitandum Antonium, cohortandum, accusandum, 
impellendum fuisset, datus illo in hello esset hiemi 
locus. — Quid facies quaeso illo accusandum, a verbo- 
rum contextu prorsus alienoV In vetustioribus edd. 
litura deletum est. Potius crediderim, Ciceronem 
acuendum h. 1. scripsisse. Acuere excitandi vim et 
potestatem et alibi habet, et pro S. Rosc. Am. 38. 
110, pro Lig. 4. 10. 

Pro Milone 21. 56: Adde casus^ adde incertos 
exitu^ pugnarum Martemque communem, qui saepe 
spoliantem iam et exsultantem evertit et perculit ah 
abiecto. — Malira avertit et pepulit coU. pro Cae- 
cina 12. 33 : qui in pace et otio .... repulerit .... 
averterit. Contraria ratione non pepulit, sed per- 
culit legendum est ad Div. 4. 13. 2: Quamquam. 
enim nulla me ipsum privatim pepulit insignis iniu' 
ria cett. 

Ibid. 22. 60 : Subito ahrepti in quaestionem tamen 
separantur a ceteris et in arcas coniciuntur^ ne 

quis cum iis colloqui possit. — Qui subito in quaestio- 
nem abrepti sunt, eos in carcere a cetiBris captivis 
separari, exipsa, opinor, rei natura sequitur. Quamob- 
rem expungatur molestum emblema tamen. 

Ibid. 25. 67. Si Milonem times, si hunc de tua 
vita nefarie aut nunc cogitare, aut molitum ali* 

quando aliquid putas , si Italiae delectus si 

delecta iuventus .... contra Milonis impetum armata 
est,.,^ magna in hoc certe vis et incredibilis animus 
et non unius viri vires atque opes iudicantur. — Inepte 
editur magna in hoc ... vis . . , et non unius viri 
vires. Si recte locum intellego , vis spuria vox est. 
Omnia rite et ordine procedunt, si emendaveris 
ma>gna in hoc certe virtus et incredibilis animus 
cett. 

Ibid. 25. 69. (}uod si locus Miloni datus esset^ 
prohasset profecto tibi ipsi^ neminem umquam ho^ 
minem homini cariorem fuisse quam te sihi. — Nisi 
omnia me feillunt, non ipsi^ sed ipse legendum est. 
In proxime seqq. quae si non proharet, si tibi ita 

penitus inhaesisset ista suspicio , cessisset po/' 

tria, corrigendum esse prohasset vix admonitione eget. 

Pro Gaelio 6, 14, postquam satis copiose orator 
de Gatilinae et Gaelii necessitudine disseruit et id 
egit, ut auditoribus persuaderet, ne eos tam artis 
amicitiae vinculis coniunctos fuisse crederent, ut 
Gaelius in coniuratorum numero fuisset, ita conclu- 
dit: Qu^ re ista conditio, iudices, respuatur, nec 
Ckitilinas famUiaritatis crimen haereat. — Ferri nequit 
conditio , quod onmi sensu caret. Pacile apparet 
suspitio veram lectionem esse, quum ad ea verba 
respexeris, quibus hic locus introducitur , 4, 10: 

11 

Nam quod CatUinae famUiaritas obiecta Caelio est , 
longe ah ista suspitione ahhorrere dehet. 

Ibid. 38, 67: Sed me audiant: navent aliam 
operamj aliam ineant gratiam^ in aliis se rebus 
ostentent , vigeant apud istam mulierem venustate , 
dominentur sumptibus, haereantj iaceantj deservV' 
antj capiti vero innocentis fortunisque parcant, — 
Improbanda videtur lectio in aliis se rebus osten^ 
tentj quum constans et certus loquendi usus requi- 
rat vel ostentare naturam s. indolem suam, vel se 
ostentare, qualis s. qui sis. Corrigendum puto aliis 
se rebus sustentent^ quod apte cum loci sententia 
convenit., Ex ultima litera v. gratiam, bis scripta, 
in ortum esse facile apparet. 



In fine adiciam tres ex Caesaris Cdmmentariis lo- 
cos, qui editorum neglegentia nondum ab omni mendo 
puri videntur. 

Libro de Bello Civili IQ, C. 74 in iis rebus nar- 
randis Caesar versatur/quae post cladem ad Dyrrachium 
acceptam gestae sunt. Praecedenti capite legitur, 
eum a superioribus consiliis depulsum, omnem belli 
rationem sibi commutandam existimavisse. Quam- 
obrem uno tempore praesidiis omnibus deductis et 
oppugnatione dimissa coactoque in unum locum exer- 
citu contionem eum habuisse , qua milites hortatus 
esset, ne ea, quae accidissent, graviter ferrent. 
Deinde in hunc modum pergit : Hac habita contione 
nonnullos signiferos ignominia notavit ac loco movit, 
Exercitui quidem omni tantus incessit ex incorfimodo 
dolor , ut omnes arderent cupiditate pugnandi , 

cum superioris etiam ordinis nonnulli ratione per^ 
moti manendum eo loco et rem proelio committen- 
dam existimarent, Contra Caesar neque satis mili" 
tibus perterritis confidebat, spatiumque interponen- 
dum ad recreandos animos putdbat^ et reiieiiw 
mumitionibwiM magnopere rei frumentariae ti^ 
mebat, — lam D. Vossius ad hunc locum annotavit : 
»Nunquam ita scripserat Gaesar; nam certum est ad 
Dyrrachium manenti metuendam fuisse femem. Ideo- 
que alia loca petenda erant." At non viro doctis- 
simo contigit ita locum corruptum purgare, ut, 
quam indicavisset difficultatem , aliquatenus toUe- 
ret. Post eum permulti editores ingenti labore ac 
studio lectionem vulgatam tueri conati sunt. Qui 
tamen omnes operam et oleum perdidisse videntur. 
Tantum enim abfuit, ut Gaesar timeret, ne tum 
demum frumenti inopia laboraret, quum munitio- 
nes reliquisset, ut contra haec ipsa inopia vel 
praecipua causa esset, ob quam munitiones illas 
quam primum relinquere statuit. Parum igitur du- 
bium est, quin vitiosa lectio in libros irrepserit. 
Ut autem quid re vera olim scriptum sit reperirem, 
recurri ad Gommentarios de vita I. Gaesaris, qui, 
olim lulii cuiusdam Gelsi nomine circumlati, nunc 
Petrarcae vulgo tribuuntur. In his saepe prorsus 
eadem, quae apud ipsum Gaesarem leguntur, sed 
brevius plerumque scripta, vides, ita ut perpetua 
Gommentariorum paraphrasis fere dici possit. Pe- 
trarca autem, vel quicunque illius libelli scriptor 
fuit, libro usus esse videtur, correotius scripto, iis 
ex quibus nostri Godices manarunt. Habet enim 
Petrarca: neque praeterea tam hostem^ quam fru^ 

menti inopiam metuendam eo lod manentibus iudi- 
cabat. Etenim legerat sine dubio apud Gaesarem: 
spatiumque interponendum ad recreandos animos 
putabat et |{# Moeim manentibw^ inopiam rei 

frumentariae timebat. 

Eadem ratione corrigi potest locus in libro 11 de 
Bello Gallico, 6, 2: Ubi circumiecta multitudine 
hominum totis moenibus undique in murum lapides 
iaci coepti sunt murusque defensoribus nudatus est, 
testudine facta portas succedunt murumque suhru- 
unt. — Quia milites testudine facta non solas portas 
sed murum totum successisse ratio doceat, nonnulli 
editores, inter quos Eranerus, portas uncis incluse- 
runt. At Petrarca duce satis tuto pro surccedunt 
corrigere potes incendunt. Apud eum enim legitur: 
denique iam murum dirui^ iam portas incendi cett. 

De bello Grallico 1 , 33 , 1 : His rebus cognitis 
Caesar GaUorum animos verbis confirmavit pollicv- 
tusque est sibi eam rem curae futuram: m^nam 
se habere spem^ et beneficio suo et auctoritate a^ 
ductum Ariovistum finem iniuriis facturum. — Anti- 
quitus scriptum esse videtur et benefi^cio suo et aucto- 
ritate P. R. coU. Celso, vel si mavis Petrarca: 
et sperare, Ariovistum hinc Romani nominis maies^ 
tate^ hinc privatis suis in eum meritis sponte temr- 
peraturum ab iniuriis. In Graeca paraphrasi legitur: 
fivyoOiixQ ykp iXTrfSag ?x.^v rou ^Aptbffttrrou ^oAAa u(p^ 
ociJToD re %ai rdu ^VonfioLittiU eLepyiTYiBreura, ToLCa-etrBroti 
rfiQ ifPpextiQ. 

FINIS. 

